text:
Aña pasá, agentenan armá a drenta un kas na Kòrsou -adrès fiktisio: Kaya Saguaro #123- pa buska un presunto kriminal. Sigun e apoderashon di Korte (pa drenta e kas), e sospechoso ta biba na e adrès en kuestion. Kurioso ta ku ni doño ni habitantenan di e kas konosé òf a yega di tende di e sospechoso ku “ofishalmente ta biba einan”. Adrès robes? No. Agentenan a bisa di tin konfirmashon di Kranshi. Por sierto, despues di investigá, a konstatá ku tabatin sigur 4 hende mas ku e doño di kas no konosé, registrá na su adrès. Imposibel? No na Kòrsou.
Ta resultá ku ta posibel bai Kranshi i deklará ku for di awe bo no ta biba na e adrès unda bo ta registrá i deklará ku bo ta muda bai p.e. Kaya Saguaro #123. Esaki, sea ku e doño di kas na Kaya Saguaro #123 ta na altura òf no. Òf si e konosebo òf laga. Kranshi ta tuma bo deklarashon i hasi e kambio. Ta esaki e sospechoso a hasi. Na otro pais, e.o. Ulanda, un kambio di adrès ta rekerí un prosedura pa kuida integridat di datonan den registro.
Ku esaki ta posibel na Kòrsou, ta for di sla i peligroso. Na di promé lugá no mester balotá e spantu ora un batayon di agente armá drenta bo kas. No papia mes di e trauma ora bo adrès skeiru den medionan di komunikashon pa motibu di negligensia di otro. Fásilmente un hende por kousa problema na persona inosente. Por ehèmpel hendenan den mundu kriminal ta registrá nan mes na bo adrès. Tambe esaki ta muestra ku e kalidat di datonan di nos registro ta laga di deseá ku tur tipo di konsekuensia pa elekshon, efisiensia pa kombatí kriminalidat i mas asuntu. Pero mas ku tur kos, e ta indikativo di un pais den kua desorden no ta un eksepshon.
Mester tuma akshon. Mi a komprondé ku no ta asuntu di falta di lei. E ordenansa ku ta regla e asuntu aki ta: Basisadministratie persoongegevens ta vigente. Parse ku e sistema outomatisá, tambe tei. Loke falta ta aplikashon di e reglanan. Mi ta di opinion ku kada un di nos mester sa ken realmente ta registrá na nos adrès. Mesun kos ta konta pa nos instansianan ofisial.
Willemstad, Curaçao
alexdavidrosaria@blog


c: text/html

text:
Aktividat
Press release
Join Hypperconnected Museums
Museonan di Kòrsou ta selebrá Dia di Museo 18 – 20 Mei
Asosashon di Museonan di Kòrsou kier invitá henter pueblo di Kòrsou, na su tremendo aktividatnan di Dia di Museo entre 18 pa 20 Mei 2018. Durante e 3 dianan aki, nos ta invitá grandi, hoben i chiki pa bishita tur nos 24 museonan i sera konosí ku Kòrsou su rikesa históriko i kultural. E apertura ofishal lo ta 17 mei ku Museum Night durante Punda Vibes.
Kòrsou tin por lo ménos 24 museo, ku huntu ta forma un pilar importante di nos rikesa kultural. Nos museonan ta eduká tantu nos hendenan lokal komo turistanan tokante nos herensia kultural, nos historia, kustumbernan, héroenan di pasado i presente. Mayoria museo ta den man di voluntarionan ku ta kere den nos herensia kultural i kier traspasá esaki pa próksimo generashonnan. Di 18 pa 20 mei, museonan lo tin aktividatnan speshal i entrada redusí.
Pa e motibu ei, e aña aki, nos a laga e tema di Dia Internashonal di Museo: Hyperconnected museums: New approaches, new publics, inspirá pa nos pone atenshon na nos hóbennan. Nos ke enkurashá nan pa bin bishita nos museonan pa konektá ku nos historia i sabidurianan.
Pero naturalmente tur hende ta bonbiní.
Abo komo públiko tambe por konektá un museo ku otro, usando un di nos 7 konekshonnan prepará: Art via Air Mail, Sing and Dance, Create your own Art collage, Wisdom of life in Curacao, Create your own Curacao historical museum i Taking care of our nature.
Anto na final share bo eksperenshanan usando hash tag #DiadiMuseo2018.
Art Foundation Curacao lo organisá un Bustour den wikènt pa bishita diferente museo.
Apertura Museum Night @ Punda Vibes
Parlamento Hubenil di Korsou lo realisá apertura ofishal di Dia di Museo, durante un tremendo Museum Nigh 17 mei durante Punda Vibes. Apertura ofishal lo ta 8.00 P.M. na Plasa Jojo Corea
Pa mas informashon bishita
– website : wwww: Diadimuseo.com
– Facebook i Instagram: Museums of Curacao
Pa Redakshon: Pa mas Informashon tuma kontakto ku Marlon Reina 521 5054

robotstxt: allowed

filter: keep


text:
“Nos tur por mira cu Covid-19 a intensifica un instabilidad grandi den nos comunidad. Specialmente pa loke ta trata nos maneho p’esnan mas vulnerabel. E palabra ‘intensifica’ ta ilustra alabes e problema mas grandi den nos structura social.
E palabra ta indica cu e problemanan aki pa hopi tempo tabata beneficia nos minimalmente cu plannan a corto plaso. Hopi bes e plannan den maneho social tabata sirbi pa tapa buraco. Nan no ta enfoca riba e fayo structural di e problemanan mes”, na palabra Misha Raymond di RAIZ.
Ta tiki biaha un maneho social por a brinda cambionan structural. Esaki p’e simpel motibo cu mayoria di e plannan ta wordo kita for di mesa prome cu nan por demostra nan efectividad. Cada biaha cu un Gobierno sinta, ideanan (cu kisas ta bon) ta wordo descarta simplemente paso nan ta procedente di un otro formacion politico. Fuera di esey, plannan cu ta preventivo, di cual nan efectividad ta tuma mas tempo, no ta popular.
Un pregunta cardinal nos mester puntra nos mes ta: Ki consecuencia e instabilidad di maneho social aki ta carga pa nos comunidad? Kico e ta nifica p’e desaroyo di nos hendenan si nos structura social no ta enfoca riba plannan duradero?
Un psicologo conoci, esta Abraham Maslow, a yega di introduci un piramid basa riba e necesidadnan di un ser humano pa ilustra e desaroyo optimal di un persona den un comunidad. Den e ilustracion na banda por mira cual t’e necesidadnan primario, esta basico, cu mester cumpli cu ne prome cu por yega na un desaroyo optimal di un hende den un comunidad. Si nos wak e bon, e necesidadnan basico — awa limpi, cuminda diario, un dak riba nos cabes — ta unda nos mester cuminsa pa despues nos por sigui stimula e otro puntonan di desaroyo.
Manera a wordo menciona anteriormente, cada cambio di maneho social ta crea un instabilidad. Si nos no logra crea un maneho sostenibel y duradero di e necesidadnan basico (e base di e piramid), ta cu masha dificultad nos lo yega e punto mas halto di e piramid, unda cu nos hendenan por eherce nan potencial completo.
Segun Misha Raymond, nos no por pidi nos hendenan pa t’e mihor version di nan mes y alabes spera di nan pa contribui na nos isla di un manera inovativo, sin crea un base solido pa nan por funciona. Un maneho sostenibel y structura, unda cu a lo largo tur hende por beneficia mutuamente di un maneho social, t’e obhetivo mas grandi di plataforma RAiZ pa Aruba.


text:
ORANJESTAD,Aruba
Centro di Actividad Rancho – Awe
mainta diamars 19 di mei Sr.
Clifford Rosa presidente di
Fundacion Rancho a presenta e
proyecto di Hof’I Bario Rancho
live via Facebook. Na e manera
aki a cuminsa informa
comunidad di e proyecto nobo
aki cu tin como meta pa
transforma e gardin di Centro di
Actividad Rancho den un Hof’I
Bario unda berdura y fruta por
wordo produci localmente. Kier cuminsa cu e proyecto na Juni y e prome Fase lo dura te cu
november 2020.
Proyectonan di plantacion den bario no ta algo nobo, e ta wordo practica rond mundo cu
proyectonan manera Urban Gardening projects. E proyectonan aki ta duna un comunidad di un bario
chicito of grandi e oportunidad pa produci nan mes un cuminda local. Ta enfoca riba e hendenan di e
bario y ta duna nan e habilidad pa produci comunda pa nan mes un comunidad. Mirando cu nos ta
riba un isla chickto, nos ta aplica e meta aki pa henter comunidad di Aruba. Ta pesey e proyecto aki
ta habri pa tur hende cu kier participa.
Criteria pa participacion
Tur esnan cu ta interesa di participa den e proyecto aki por registra online via un formulario di
registracion. Tumando e efectonan cu Covid-19 a pone riba nos comunidad na cuenta nos lo bai
enfoca riba personan den necesidad y esnan cu tin abilidad y interes halto den plantacion. Nos ta
buscando un maximo di 10 boluntario cu kier participa den e proyecto aki. E formulario di
registracion pa e proyecto Hof’I Bario lo wordo anuncia online den e prome siman di juni 2020.
Con abo por sostene e proyecto aki?
Manera Sr. Clifford Rosa ta bisa riba video, Hof’I Bario Rancho ta un cuminsamento di un proyecto
mas grandi cu ta enfoca riba production di cuminda local. Hof’I Bario ta un proyecto pa comunidad di
Aruba y por wordo aplica den otro barionan na Aruba. Pa transforma e gardin di Centro di Actividad
Rancho den un Hof’I nos mester di material. Banda di esaki e proyecto ta enfoca riba desaroyo
personal di cada participante. E meta ta pa duna nan e “skills” unda cu nan por crea nan mes un
iniciativa di plantacion den nan bario. Pesey lo combina plantacion cu dianan di tayer y reunion cu tur
e partipantenan. Pa por organisa y planifica e proyecto aki nos mester di e fondo necessario pa cubri
tur e gastonan hasi pa e proyecto. Pesey nos kier hasi un yamada na comunidad di Aruba pa yuda nos
hasi e proyecto aki posibel. Por hasi esaki pa medio di donacion cu descripcion “Hof’I Bario” of por
cumpra un di nos artefacto of cuadra di e proyecto Tempo pa Click na Centro di Actividad Rancho.
Bishita nos website www.stichtingrancho.org pa mas informacion.


text:
Como Caiso Queen e feeling ta hopi ‘surreal’ pa Tabitha Smith-Heemstadt. Lady Ambiance ta ainda den shock di kico tur a pasa diadomingo marduga den Carnival Village. Pa loke ta e inspiracion di e letra ‘My Hope’ ta pa Tabitha uno divino. Unda en bes di djis critica of keha – nos por uza e plataforma pa activa e pueblo pa haci miho. Pa nos laga un legacia pa e generacionan cu ta biniendo despues di nos. Tabitha ta un embahador pa HopeAruba Movement den e area di ‘Nos Balornan’; kiermen den tur cos cu nos haci nos balornan positivo mester wordo enfoca riba dje.
Tabitha ta bin di un famia hopi musical y e ta conoci pa su talentonan musical. E tin mas cu 30 años liderando gruponan musical y dirigiendo coro y ekiponan di musica na nivel nacional y internacional. El a competi den plataformanan internacional como X-Factor y a graba cu varios artista. Den actualidad e ta propietaria di Ambiance Productions, unda hunto cu su casa Emanuell nan ta concentra riba temanan manera desaroyo di artistanan, creacion di media y produccion di evento- y conciertonan pa henter e nacion. Tabitha ta comparti su bida con su casa Emanuell y hunto nan ta mayornan di Jahvier. Nos Caiso Queen 2019 a sirbi como pastora, maestra, directora di musica, coordinadora, consehera, mentor y administradora, y el a haci esaki pasobra un di su balornan fundamental personal ta pa sirbi su comunidad.
Con Tabitha a sinti riba stage interpretando “My Hope”?
Mi a sinti mi hopi nervioso prome cu nos a subi. Door cu nos tabata e ultimo Banda den e festival. Pero unabes nos a subi tur nervio a bay y e focus tabata riba e mensahe cu nos a bay pa trece.
Ki ta su opinion di e reaccion di e publico?
E publico su reaccion tabata y ta tremendo. Nan a ricibi e mensahe cu un curason habri!
E no ta usual cu un creyente Cristian ta participa den actividadnan carnavalesco
Mi ta kere e mensahe cu nos tin pa trece ta asina poderoso cu e lo mester wordo treci tur caminda y no djis den nos circulo Cristian.
Ta sinti cu a kibra un barera?
E cosnan menos bon cu ta sosode durante di Carnaval ainda no ta algo cu mi por ‘ever’ para tras di dje! Pero mi tin speransa cu cos lo cambia. Y mi ta willing pa cuminsa na mi mes, sea e cambio!
Como Caiso Queen con lo celebra Carnaval 65?
Como e Queen di Caiso, mi lo celebra Carnaval mane mi a hacie henter mi bida largo… rustig na cas cu mi famia!


text:
E Weganan Panamericano Lima 2019 a yega su final cu Aruba marcando historia cu nos prome medaya di e weganan.
Diadomingo anochi e mahestuoso 18 edicion di e Weganan Panamericano a yega su final. Sin duda e ciudad di Lima a score halto cu e dicho weganan. Pa 7or exacto a cuminsa cu un show artistico inspira pa e cultura peruano, cu a conta cu un creacion di 1,000 trahenan vistosos, sigur hopi colorido y unico den su estilo.
Despues a yama tur e paisnan participante na e weganan drenta e Estadio Nacional cu tabata repleto di hende. Mas cu claro mei mei tur pais, nos delegacion di Aruba y nos medayista Panamericano Mack van den Eerenbeemt cu tabata tin e honor di carga e bandera di Aruba. Aki cuater anja e ciudad di Santiago, Chile lo host e di 19 edicion di e Weganan Panamericano esaki na 2023. Dignitarionan di tanto Panam Sports, Peru y Chile a haci e acto di traspaso pa asina oficialmemte cuminsa cu e preparacion di e Weganan di Santiago 2023. Durante e anochi festivo e cantautor peruano Gina Marco Zignago a deleita tur presente cu su musica unico.
Nos atletanan sigur a haci nan maximo esfuerso y mustra e mihor di nan mes durante di e Weganan Panamericano na Lima, Peru. Den algun momento nos atletanan a luci y hasta haya e oportunidad pa competi pamun medaya mientras den otro momento e prestacion por tabata mas mihor. E nivel Panamericano ta uno haltisimo pero e hecho cu mayoria di nos atletanan a clasifica ta un muestra cu nos a yega e nivel cu e ta exigi.
Aruba sigur por ta satisfecho cu e prestacion di henter nos delegacion aki na Lima Peru


text:
Preparashonnan pa 50 edishon di Festival di Tumba ta den full preparashon.
Preparashonnan pa 50 edishon di Festival di Tumba ta den full preparashon.
Lo ranka sali ku, Tumba Vibes, djamars awor, 6 di ougùstes 7’or di anochi, na De Fles.
Ounke nos pais ta pasando den momentonan aki, diferente akshonnan ta tuma lugar pa hasi e selebrashon di e 50 edishon, algu grandi i memorabel.
Direktiva durante último lunanan a traha fuerte riba diferente aspekto finansiero, i ku danki na koperashon di diferente instansia, ta yegando na palabrashonnan satisfaktorio.
Hopi ta e instansianan ku ta dunando un bon man na e kousa i ku ta sosteniendo nos festival di tumba den un forma masha balioso,
Un di einstansianan aki , sigur ta Licores Maduro, dirigí pa e inkansabel sr. Omar van der Dijs.
Den e próksimo simannan Amak i su koloaboradornan lo aserká, “Branding partnernan , potensial, pa yega na palabrashonnan konkreto.
Ta e intenshoni pa medio òktober, presentá e famia, di komesrsiantenan, ku lo respaldá, festival di tumba 2020.
Aktualmente, tin 5 proyekto grandi, ku lo bai promové, festival di tumba 2020 en grande, i na momento ku e proyektonan aki start, nos lo anunsiá esakinan tambe.
E aporte signifikante di medionan di prensa, ta inpagabel, i ya kaba, nan tambe a kunminsá, ku nan trayekto di informá i promové e di dos festival di kompetensia na mundu ku mas aña di eksistensia, ku ta nos festival di tumba.
Awe nos ke anunsiá ku tin un matutino,, ku tin un proyekto di promoshon di tumba, ku gradualmente lo intensivá.
Un proyekto ku lo start den full swing, ta Tumba Vibes, ku ta un koperashon entre Radio Krioyo i Amak, t ku ta tuma lugar tur djamars entre 7’or pa 10.or di anochi, ku transmishon bibu.
E aktividat aki lo tuma lugá na De Fles, i lo bai konta ku partisipashon, di difrente músiko, i gruponan di ikarnaval.
Durante e “Tumba Vibes”, diferente kantante lo interpretá tumbanan ganador di e último 49 añanan, i tambe tumbanan ku a bira hopi popular.
Un i tur ta keda invitá, pa asistí, djamars awor. 6 di ougùstes, for di 7’or anochi, pa gosa di e ambiente di tumba.
Entrada lo ta gratis.
Den di dos siman di e luna aki, direktiva lo reuní, ku su miembronan, pa trata e diferente puntunan relashoná, ku e gran selebrashon di e 50 edishon.


text:
Gabinete Wever-Croes II
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Gabinete Wever-Croes II ta e actual gabinete di Aruba cu a wordo instala dia 20 di september 2021.[1] E ta e di dos gabinete cu Evelyn Wever-Croes como Promé minister. E gabinete ta un coalicion entre e partidonan MEP i RAIZ cu sosten di 11 asiento den parlamento di Aruba. E ta e prome gabinete den cual RAIZ ta carga responsabilidad pa gobernacion.
Formacion[editá | editá fuente]
Cu e gran cantidad di participantenan (12 partido) na eleccion parlamentario di Aruba 2021 di dia 26 di juni MEP ta sali a partido cu mas voto i e unico partido di gobierno cu ta logra mantene su asientonan den parlamento. E partido ta declara di ta dispuesto pa traha den coalicion cu tur partido excepto AVP.[2] Dia 5 di juli Gobernador Boekhoudt ta apunta como informador e duo Eddy Werleman, ex-politico y Tisa Lasorte, presidente di SER Aruba.[3] Tres dia despues MEP y RAIZ ta firma un akuerdo di intencion pa forma un gobierno di coalicion pa e periodo 2021-2025. Evelyn Wever-Croes ta wordo apunta como formador cu e encargo pa:
forma un gabinete stabil cu por conta cu e sosten di e fraccion di MEP y RAIZ den parlamento y cu ta consisti pa personanan cu ta dispuesto y capas pa yega na un maneho comun cu ta dedica na e recuperacion financiero y social-economico di Aruba, en particular na e concretisacion y ehecucion di e asina yama "landspakket".[4]
Durante formacion e dos partnernan di coalicion a tene un serie di reunion consultivo cu mas di cien (100) organisacion di stakeholders.[5] Dia 19 di augustus MEP y RAIZ ta firma e "acuerdo di gobernacion di San Nicolas" y dia 9 di september formador Croes ta entrega su reportahe final di e formacion y ta anuncia e reparticion di cartera.[6]
Constelacion[editá | editá fuente]
E di dos gabinete Wever-Croes ta consisti di ocho (8) minister, reparti den seis pa MEP y dos pa RAIZ. Cuater minister di e gabinete anterior ta continua den funcion, esta Evelyn Wever-Croes, Xiomara Maduro, Dangui Oduber y Glenbert Croes.[7] Sinembargo compara cu e gabinete anterior nan carteranan a mira cambio.[8]
Otro puesto[editá | editá fuente]
E puesto di Minister plenipotenciario no ta un funcion di gabinete, sino ta resorta bou di Ministerio di Asuntonan General.


text:
ORANJESTAD (AAN): Diasabra anochi durante e certamen di Miss Plus Aruba cu a tuma lugar den Cas di Cultura,
All Stories
Hendrik Eman a haya un concession di Gobierno di e tempo pa coba algun pos di awa den Madiki y Saliña den e epoca di 1900.
LONDRES: Autoridadnan di Curaçao y Hulanda ta violando derecho di e Venezolanonan cu ta buscando proteccion na e isla chikito den Caribe,
ORANJESTAD (AAN): Crisis Team y Departamento di Salud a raporta diadomingo cu 13 persona a recupera y un total di 5 caso nobo di COVID-19 a keda registra di cual 1 ta no-residente.
Bunita logro di Yahaira Maduro ---ORANJESTAD (AAN): E actividad tabata planea pa tuma lugar na Francia na fin di Januari 2021.
ORANJESTAD (AAN): Diaranson awor, 20 di october, lo tin otro Rosario Bibo na kapel di Alto Vista pa 7 or y mey di anochi.
ORANJESTAD (AAN): Despues di un proceso cu a cuminsa na april caba, cu lunanan di reunion tanto virtual como presencial cu partnernan y stakeholdernan local y internacional, Aruba Tourism Authority (A.T.A.)
ORANJESTAD (AAN): Aruba Bank a yuda 5 studiante den examen klas na EPI, sector Economia, cu nan afstudeerproject ariba e materia di arte.
ORANJESTAD (AAN): Siman pasa Minister Endy Croes a reuni cu sr. Joy Werleman, sr. Richard Every y sr. Jason Fun di Aruban Federation of Motorsports.
Segun expertonan - *Crisis den e cadena di suministro global lo bira peor


text:
ORANJESTAD – Cu inmenso dolor, staf y personal di Departamento di Aduana Aruba ta participa fayecimento inespera di colega sr. Ashford Inacio, q.e.p.d. Pa es motibo, e oficinanan di Departamento di Aduana lo ta cera mitar dia en conexion cu entiero, diabierna 23 di juli 2021 desde 11.30 or di mainta.
Tur servicio pa clientenan y publico en general lo reanuda riba dialuna 26 di juli desde 7.30’or di mainta.
Departamento di Aduana ta spera di por a informa tur cliente, partners y pueblo di Aruba debidamente.


text:
18-2021 – Tin solucion pa mitiga aumento di prijs di productonan importa
Oranjestad – KvK, ATIA y CUA, como representantenan di e comunidad empresarial, ta hopi preocupa ya cu e aumento drastico di prijs pa container ta pone un peso grandi riba hopi compania y ademas sigur lo resulta den un nivel halto di inflacion cu lo afecta nos tur.
Debi na diferente contratiempo den e mercado international di carga maritimo y continental, e prijs pa transporta containers ta keda aumenta. Pre-Covid, e prijsnan pa por ehempel containers for di China tabata fluctua entre 3.000 y 4.000 dollar. Actualmente esaki ta riba 20.000 dollar pa container caba. E aumento di prijs di containers for di Brazil, Europa y Merca tambe ta significante. Aparte di esey, mester paga impuesto pa importacion di producto, pues e prijsnan excesivo pa containers tambe ta resulta den aumento di e suma di impuesto pa importacion, ya cu e ta wordo calcula a base di e balor di gastonan di producto, seguro y carga “Cost, Insurance, Freight” (CIF). Esaki ta contrario na otro paisnan, incluyendo den Caribe, caminda ta aplica e impuesto solamente riba e producto mes “Free on Board” (FOB).
Den e siguiente tabel por mira un ehempel den cual e prijs pa importacion di auto-parts ta aumenta cu 46% a consecuencia di e gastonan adicional di transporte y impuesto di importacion (261,826 en bes di 179,000 florin). Den caso cu e suma di impuesto pa importacion bay wordo calcula riba e producto mes (FOB), e gastonan adicional lo ta 7,835 florin menos.
E desaroyo di aumento di prijs pa importa productonan ta hopi preocupante ya cu hopi compania no ta conta cu suficiente “cashflow” pa por keda importa producto na prijsnan halto y cu ta sigui aumenta continuamente. Alabes, e situacion aki no ta rendabel ya cu e comerciante lo mester opta pa adapta e prijsnan di producto, locual lo resulta den perdida di benta y entrada teniendo cuenta cu e consumidor tampoco no tin espacio pa cumpra productonan caro di cual e prijs ta sigui aumenta. Pa definicion, e desaroyo aki pues lo aumenta e nivel di inflacion.
KvK, ATIA y CUA ta boga pa adapta e base pa calculacion di e impuesto di importacion y aplica e balor di FOB en bes di esun di CIF. Si aplica e impuesto solamente riba e producto mes, lo evita cu lo wordo cobra mas cu un biaha pa e aumento di e prijsnan di container. E solucion aki ta simpel, facil di maneha door di Douane y lo reduci e presion di inflacion debi na costonan excesivo di carga.
Anticipando riba e trayectoria pa cambio di e ley y pa duna un alivio rapido y mitiga e efectonan, ta haci un apelacion na Gobierno pa entretanto aplica e cambio aki por medio di “begunstigend beleid”.
Aruba, 3 september 2021Scroll To Top


text:
Kralendijk: Miembro di direktiva di ABVO stanly Jozef Heerenveen (80) a fayese djaluna ultimo. Na anja 1982 ela bira miembro di ABVO i na 1987 ela keda eligi komo miembro di direktiva di e sindikato.
Despues di a keda 2 anja sin a postula su mes komo kandidato pa direktiva di ABVO, den elekshon na anja 1984 e la keda eligi atrobe komo miembro di direktiva te na anja 2015. Den transkurso di anjanan ela sigui diferente kursonan riba tereno sindikal na universidad di los trabajadores (UTAL) na Venezuela.
Na 1992 durante tres siman huntu ku otro kompanero sindikalista di Antia Hulandes e la partisipa na tayernan di trabou i formashon na ministerio di asuntonan eksterior di hulanda. Na 2015 riba rekomendashon di direktiva di ABVO despues ku e no a buta su mes reeligibel mas, kongreso a bai unanimamente di akuerdo pa hasiendo uzo di e posibilidat eksistente den statuto di e sindikato pa nombra su persona komo miembro di direktiva den funshon di sekretario ehekutivo, funshon ku ela sirbi te na momentu ku ela sufri un malesa.
Stanly a nase dia 27 di augustus 1940. E tabata miembro di direktiva di tantu na korsou komo na boneiru. Di parti di ABVO nos ta desea su famianan forsa i konsuelo den e momentunan aki ku Stanly sosega na pas i danki pa tur e labornan ku bo a hasi pa ABVO.


text:
ORANJESTAD/PHILIPSBURG – E miónes di euro ku gobièrnu hulandes a regalá e islanan pa ayudo den e krísis di corona ta kabando rápidamente. Na Aruba 12 mil hende a pidi Krus Kòrá ayudo. Na Sint Maarten e organisashon di emergensia ta papia di un ‘trènt enorme’ di hende ku mester di kuminda.
Un reportahe di Sharina Henriquez
Luna pasá Hulanda a regalá 16,5 mion euro na ayudo di emergensia na tur seis e islanan i Krus Kòrá ta kordiná esaki. Aruba a haña 10 mion florin (kasi 5 mion euro) i ku esaki por yuda 5000 bibienda te na ougùstùs. Pero kon ta para despues?
“Niun hende no tin un bola di kristal pa pronostiká futuro, ami tampoko. Aktualmente nos ta mira un petishon pa ayudo ku ta oumentá i ku di tur manera nos mester haña un kontesta p’e pa e tres lunanan binidero. Si e fondonan a kaba e ora ei, nos por pidi e gobièrnunan pa ayudo atrobe”, Michel La Haye, direktor di Krus Kòrá Aruba ta bisa.
‘Tin asina tantu hende den problema awor. Yuda otro kaminda bo por’ -Michel La Haye, direktor Krus Kòrá
Aktualmente Krus Kòrá no ta haña sèn di gobièrnu arubano. Miéntras ku poko tempu pasá a bisa ainda ku nan lo no yuda esnan indokumentá i ku esakinan mester bai organisashonnan di ayudo manera Krus Kòrá numa. “No a hasi palabrashon ku gobièrnu tokante di esaki. Pero tur hende ku apelá na nos, nos ta purba yuda. Pa nos no ta relevante di unda bo ta bini.”
La Haye ta apelá si na pueblo pa ‘yuda otro’. “Tin asina tantu hende den problema. Kuida otro, sostené bo bisiña, chèk bo bisiña si e ta bai bon ainda. Yuda otro kaminda bo por.”
‘E situashon a bira hopi malu’-Mitchell Horsford, manager na Krus Kòrá Sint-Maarten
Na Sint Maarten ku e donashon di Hulanda Krus Kòrá por yuda 3200 famia pa tres luna, e hefe di mishon Fanny Swarte ta bisa. Famia chikí ta haña 83 dòler pa dos siman ku kua nan por hasi kompra. Famianan grandi di kuater te seis persona ta risibí 183 dòler pa dos siman.
Un reportahe di Tim van Dijk
“E situashon a bira hopi malu ku un trènt enorme kaminda hende di bèrdè mes mester di kuminda”, manager Mitchell Horsford di Krus Kòrá ta konkluí.


text:
ORANJESTAD – Aruba lo haya sosten di Hulanda pa habri otro portanan’ pa Arubapor haya sosten financiero via otro caminda. Asina prome minister Evelyn Wever a bisa den un comunicado diaranson. E mandatario a bisa cu tabata durante un reunion virtual cu otro 3 prome minister di Reino, cu a haci e solicitud na minister Rutte pa esaki y cu e la bay di acuerdo. “Pa locual ta Aruba specifico, a trata e tema importante di sosten di Hulanda pa ‘habri otro portanan’ pa Aruba. Esaki considerando cu poco poco ta bay depende menos di e sosten di likides di Hulanda. Ta referi na entre otro portanan di Nacionnan Uni, IMF, World Bank y Union Europeo, pa por yega na fondonan pa Aruba por cumpli cu e programa cu tin di recuperacion. Premier Rutte a bay di acuerdo cu esaki y nos tin cu traha riba dje mas padilanti,” Prome Minister a duna di conoce.
E REUNION
Un biaha den cada tres luna e cuatro Premiernan di Reino ta reuni virtualmente. Dialuna ultimo un di e reunionnan aki a tuma luga cual a wordo dirigi pa Premier Evelyn Wever – Croes. Den e reunion aki conhuntamente cu Premier Mark Rutte di Hulanda, Pik Pisas di Corsou y Silveria Jacobs di Sint Maarten, cada mandatario a trece nan puntonan di interes dilanti y a toca diferente tema cu ta importante den nos proceso di recuperacion. Pa conclui, Prome Minister Wever a bisa cu e reunionan aki semper ta bon, e ta bon pa e relacion den Reino y pa keda atende cu e temanan di con pa hiba bo pais dilanti den e constelacion di Reino actual.


text:
WILLEMSTAD – Konsertashon di preis ta ilegal pero na Kòrsou e ta sosodé tòg. “Nos ta sigui merkado i nos ta wak ki preis otro supermerkado tin. Tur hende tin mas o ménos e mésun preisnan”, e direktor di Centrum Supermarket Enrique Ribeiro ta konta.
Segun e direktor di Fundashon pa Konsumidó Marc Marshall konsertashon di preis ta un forma di formashon di kartèl, un problema na Kòrsou. E mihó maneranan pa evitá e tiponan di práktika aki ta pa nombra un Outoridat di Kompetishon i mantené un mihó legislashon di konsumidó den forma di un Outoridat di Konsumidó. Si e medionan aki funshoná manera debe ser, konkurensha di mes lo krese i na final produktonan i servisionan lo bira mihó i mas barata.”
Preis ekstremamente haltu
Ku eksepshon di e produktonan di Makutu Básiko, un supermerkado ta liber pa disidí e preisnan di produktonan. Esaki ta resultá den preisnan ektremamente haltu pa sierto produkto, hopi be internashonal. E preis di un saku di nechi di e marka hulandes Duyvis por ehèmpel por subi pa 9 florin fásil. Un buèlta di e diferente supermerkadonan ta konfirmá ku e preisnan aki ta mas o ménos meskos tur kaminda. “Nos sa kiko tin riba merkado i nos mester reakshoná riba esaki”, Ribeiro ta sigui. “Naturalmente nos sa baha preis spektakularmente si, pero nos mester tin ganashi. Esaki ta konta pa tur supermerkado na Kòrsou.”
Joel Da Silva Gois, doño di e dos sukursalnan di Goisco ta splika ku konsertashon di preis tin be ta bini di e importadó. “Un importadó internashonal ta bende su produktonan aki, pero e ta sugerí pa bende nan pa un sierto preis. Asina e ta ‘fòrsa’ e supermerkadonan por ehèmpel pa mantené mas o ménos e mésun preis haltu. E tipo di palabrashonnan aki ta prohibí, pero nan ta sosodé, pasobra pa sierto produkto tin un importadó so.”
Engañoso
Segun Marshall a bira tempu pa kombatí konsertashon di preis na Kòrsou. “Un outoridat di konsumidó mester vigilá e relashon entre konsumidó i kompania pa evitá propaganda ku ta engañoso. Un Outoridat di Kompetishon lo mester prevení konsertashon di preis, distribushon di merkado i abusu di poder na man di partidonan grandi riba merkado i kontrolá fushonnan i tumamentu ofer.”
Un ehèmpel di abusu ta un kompania di télekòm ku, djis promé ku un kompetidó subi merkado ta baha su tarifanan i asina ta mara hopi kliente na dje pa un sierto temporada. “Djei e partido nobo no ta logra, e ta laga kai anto e kompania ku keda ta subi e preisnan bèk”, Marshall ta splika. Tambe fushon i tumamentu ofer no semper ta sosodé honestamente: un partido grandi ta djòin diferente kompania chikí ku por forma konkurensha i asina ta sobra ménos provider. “Asina no tin konkurensha honesto. E tipo di kosnan aki no ta pèrmití ma nan ta sosodé si.”
Lei di kompetishon
Gobièrnu for di 2008 a kuminsá ku un proyekto pa instalá un lei di kompetishon. Ma te awe no a introdusié ainda. “Pa aselerá e proseso e aña aki a atraé un eksperto di Hulanda ku einan tambe tabata envolví den introdukshon di un legislashon di kompetishon”, minister di Desaroyo Ekonómiko Stanley Palm ta kontá. Segun e minister ta traha palabrashon di preis den hopi sektor. Supermerkadonan pero tambe kompanianan di konstrukshon, telekòm i sektor huntu ta determiná preis, a sali for di nos investigashon. Esaki ta pone ku e konsumidó hopi be ta paga un preis haltu pa un produkto òf servisio. Nos ta spera ku nos por kombatí esaki ku un Outoridat di Kompetishon.” Ta ferwagt ku lo instalá e outoridat aki fin di e aña aki mes.
Outor: Elisa Koek


text:
Geplaatst op 18 September 2021 dor di Ministerio Enseñansa, Siensia, Kultura & Deporte
E miembronan ku a keda instalá ta profeshonalnan di enseñansa ku tin tur e kapasidat pa duna e mihó konseho den e área di enseñansa di fundeshi speshal. E miembronan ta: sr. E. Perigault Monte (Presidente), sra. T. Winklaar (Ortopedagogo), sra. R. Rosheuvel (profeshonal den enseñansa speshal), sra. P. Maria (sekretaro di e komishon) huntu ku kolaborador di maneho sra. S.Braun. E komishon aki a keda instalá den presensia di Direktor di Maneho sra. S. Larmonie-van Heydoorn, Direktor di Enseñansa i Siensia sr. W. Kleinmoedig i Inspektor General sra. R.Martina-Bitorina.
E komishon aki ta sali for di e lei di enseñansa di fundeshi i e maneho pa enseñansa speshal. E komishon ta haña tur informashon nesesario di e alumno ku mester bai un skol speshal pa nan analisá i duna un konseho kua skol i den kua grupo e mucha por keda aloká. E análisis ta keda hasí segun un protokòl i den koperashon ku direktivanan di skol i mayornan di e alumno. Pa mas informashon por mail na OWCS.Communicatie@gobiernu.cw.
**riba e fotonan athunto por tuma nota di e instalashon di e miembronan den sala Multi-Funkshonal Jerry Lasten na Fòrtí.
Pa mas potrèt por bishitá aki: Ministerio di ESKD


text:
WILLEMSTAD – “Semper bo tabata esun di mihó’, pero na Merka bo ta kuminsá te abou atrobe”, Avi Becher, Operations Coördinator serka Detroit Tigers ta konta. E tin mas ku dies aña ta traha den mundu di beisbòl i el a mira hopi talento kibra.
E problema di mas grandi segun Becher ta ku hopi hungadó strañero, kurasoleño tambe, ta kere ku nan ta kla ora nan bai Merka. Pero ta nèt kontrali. “Ta ora nan yega aki numa e trabou duru ta kuminsá.”
Becher a lanta na Kòrsou i semper tabata un gran fanátiko di beisbòl. Ora el a realisá ku su talento no ta riba vèlt el a bai studia Sport Management. Na 2002 el a sera konosí ku Hensley Meulens i despues di esaki Becher su propio’ karera den deporte’ a kuminsá. “M’a yuda Meulens ku un evento karitativo i semper nos a keda bon amigu. Meulens a logra na Merka pasobra e tabata tuma desishonnan bon pensá i espesialmente pasobra e tabata traha duru.”
Realidat duru
Becher ta mira hopi talento hóben ku ta soña di un karera den Major League. E soño aki no ta straño, pasobra e salario mínimo pa un hungadó ta 500 mil dòler. “Ta shete porshento so ta logra den Major League ke men e hungadó mester ta masha bon mes. Ademas e mundu di beisbòl na Merka ta duru. Na Kòrsou tin amistat entre e hungadónan, pero na Merka ta tempu di wega ta konta. E miembronan di bo tim ta hasi tur loke nan por pa haña mas tempu di wega, tur hende ta bo konkurente. Komo yu di Kòrsou semper bo mester hunga mas haltu ku bo nivel, si bo laga slèk b’a kue awa. Pone soledat i falta di kas aseka i bo ta realisá ku e soño pa bira profeshonal ta duru i difísil.”
Sobresalí
Segun profeshonal Johnny Gregorius e soño di tur pelotero na Kòrsou ta pa bai Merka. Gregorius añanan largu a hunga komo profeshonal, pero e mester a laga e soño merikano bai. “Na Hulanda no tin hopi mucha hòmber ku e mésun eksperiensha i kurpa ku e yunan di Kòrsou, na Merka si. Bo por ta esun di mas mihó pero einan tin miles. Bo mester nèt haña e chèns di prueba bo mes i sobresalí.” Gregorius su ruman hòmber chikí Mariekson sí a haña e oportunidat ei i e ta sali pa Arizona Diamondbacks den Major League. “Mi ruman hòmber chikí ta biba nos soño i ami ta fókùs riba soño nobo.”
Invertí den beisbòl
Thakaidzwa Doran, èks presidente di Bònt di Beisbòl Kurasoleño ta pensa ku bon maneho por hiba e yunan di Kòrsou bai tòp. Segun e no ta eksistí maneho profeshonal di deporte na Kòrsou. Coaching, bon alimento, disiplina i struktura por kontribuí na desaroyo di talento. Ademas nos no tin e materialnan adekuá i tin un skarsedat grandi di fasilidat di deporte riba e isla.” Doran na 2012 mes a kuminsá akademia di beisbòl na Band’Abou, bou di maneho di èks profeshonal. Aki talentonan hóben ta siña struktura i disiplina pasobra tin kontakto entre skol, deporte i bario. “Mi ta spera di por lanta e akademia riba henter e isla, pero mi mester di ayudo. Ta bira tempu pa invertí den nos talentonan.”
Becher tambe ta konsehá pa invertí den un akademia lokal. Gobièrnu mester hunga un papel den esaki. “Mester invertí hopi den deporte na Kòrsou: ku plaka i ku esfuerso. Gobièrnu mester bira mas aktivo i usa nan kontaktonan den strañero, pasobra nan tin e kontaktonan aki. Manda buska profeshonal i coach for di Merka pa nan por guia talento i prepará pa beisbòl merikano organisá.
Outor: Elisa Koek


text:
ORANJESTAD, Aruba – 11 di Juni 2019: Pa prome biaha AZV a organisa e Health Fair y Dr. Horacio E. Oduber Hospitaal no a duda ningun momento pa participa. Tabata un momento pa sali for di e edificio di hospital y topa e publico den un otro atmosfera. Nan a acerca y haci preguntanan tocante orarionan di bishita, tocante kico nan tin cu haci prome cu opera, kico nan ta haci ora ta den hospital y hopi mas. Publico a sigui puntra kico ta e reglanan nobo, ora interna pashent, cuanto dia prome ta yama e persona, etc.
Charlaine Alexander-Huntington, Gerente di e departamento di comunicacion y informacion di Hospital, a duna di conoce cu a duna informacion tocante e policlinicanan, unda por haya nan, e locacion di clinicanan, hopi hende no sa unda e specialistanan ta.
Un di e departamentonan di hospital cu tin un fluho grandi diario ta cuido ambulante, e asina yama “dag opname”. Nan tambe tabata presente pa duna informacion na esunnan cu ta bay haci un operacion chikito, pues cu no mester keda interna den hospital pa mas cu 4-5 ora.
Hospital a gradici LabHOH pa nan participacion y pa a comparti hopi informacion tocante sacamento di sanger, nan orario y hopi mas. Tambe Bloedbank tabata t’ey pa haya mas donante, p’asina Aruba por tin mas sanger ora mester di mas sanger. Tambe ta hopi importante ora cu ta sali pafo asina y ta spera pa papia cu hende pa sa kico nan ta pensa. A tene un encuesta cu diferente tipo di pregunta pa hospital tambe sa kico publico ta pensa di nan, di e website, tocante e servicio y asina por conoce nan pashentnan mas di cerca. Tambe pa mira kico mester traha riba dje pa mehora servicio, pasobra na final esey ta e meta di Hospital.


text:
Fiorella Koolman a cumpli 25 aña den servicio di Gobierno
Dia 1 di oktober sra. Fiorella F. Koolman a cumpli 25 aña den servicio di gobierno.
Durante un rato ameno na bureau di Minister di Finansa y Cultura, den presencia di su esposo y famia, sra.
Koolman a ricibi su decreto gubernamental corespondiente y un regalo chikito pa conmemora e fecha special
aki for di Minister sra. Xiomara Maduro.
Dia 1 di oktober 1996, sra. Fiorella Koolman a drenta den servicio na Inspectie der belastingen di Directie
Belastingen como schrijver. Sra. Koolman a sigui varios curso y asina crece den su trabao y conocimiento, na
2004 den e funcion di ADMH 2 na Servicio di Impuesto y desde 2016 den e funcion di Controlemedewerker
1 na Departamento di Impuesto.
Minister Xiomara Maduro a expresa palabranan di gradicimento na sra. Koolman pa su trabao y e lealtad
demostra na e servicio publico di nos pais Aruba. Masha pabien sra. Fiorella Koolman.


text: Diasabra atadi presencia di polis a ser pidi na Fisherman’s Hut unda cu piscadornan lo tabat mensa otro cu cuchiu, mesora a dirigi un patruya na e sitio. Na yegda a papia cu e piscadornan, unda cu e capitan ta splica cu e 2 personanan cu a bin cune ribe boto no a contrubui na nada ni a gara pisca y kier causa problema. Polis a hala atenshon di e capitan pasobra e si tabata tini papel pa por ta riba boto riba lama pero e otro dos persona nan no. Polis a avise pa no causa desordo y pa evita problema.


text:
ORANJESTAD — Emocionnan a subi halto un biaha mas dilanti Bestuurskantoor ora cu un grupo di protesta a entrega un manifiesto na parlamento y gobierno den cual nan ta exigi mas sosten y accion concreto den casonan di abuso sexual di menor.
Un grupo di entre 150 y 200 persona a participa ayera den un marcha di protesta pa trece atencion na e problematica rond abuso sexual di mucha. E protesta a wordo organisa pa Fundacion Lisette Gomes: Stop Abuso Sexual di Mucha.
Ariën Rasmijn combersando cu Lisette Gomes
Motibo ta inquietud den comunidad despues cu a sali na cla cu a dura un aña pa polis y Ministerio Publico detene un persona cu tabata wordo sospecha di abuso sexual di menor. Despues cu e lo no a haya oiso di instancianan gubernamental, e tata a cuminsa vandalisa edificionan pa yama atencion di publico. Recientemente a detene e persona cu lo a comete e actonan di abuso.
Bisti na preto
Hopi di e participantenan tabata bisti na preto y cu velonan riba nan cara como simbolo di luto. Prome a entrega un manifiesto na parlamento. Eynan vice-presidente di parlamento Chris Dammers a tuma e documento y a remarca entre otro cu den hopi caso di abuso sexual di menor e famianan mes ta tapa e sucedido. Esaki sinembargo no a cay den bon tera serca e manifestantenan y e ambiente na entrada di parlamento a bira como tal cu Dammers y e otro miembronan di fraccion di AVP cu tabata presente a drenta bek den edificio pa nan mesun siguridad.
‘Instancianan ta fayando’
Despues a sigui pa Bestuurskantoor, na unda minister di Husticia Arthur Dowerrs y minister di Asuntonan Social Paul Croes a ricibi e multitud. Dowers di su banda a declara cu hopi di loke a exigi den un otro manifiesto cu a wordo entrega e luna aki ya ta wordo cumpli cune. Minister Croes sinembargo a reitera loke el a declara caba poco dia pasa cu instancianan cu ta atende cu casonan di abuso sexual di menor no ta traha optimalmente.
Exigencianan
Den e manifiesto ta urgi gobierno pa introduci un Kinderombudsman, castigonan minimo den caso nan di abuso sexual di menor y institui un commission cu lo mester trece recomendacionnan comparabel cu e asina yama ‘Actieplan Kinderen Veilig’ cu a wordo introduci na Hulanda na 2013. Plan aki lo mester wordo introduci no mas tarda cu 1 di januari 2017.
Respuesta
E manifestantenan a duna gobierno 30 dia pa bin cu un contesta pa cu e exigencianan. Sinembargo den oranan di anochi caba, Lisette Gomes a duna duna di conoce na Noticia Cla cu ya caba el a haya un carta di conseho di minister, bisando cu nan lo reuni cune, posiblemente otro siman caba. A pesar di e respuesta di ministernan, awemainta a habri cu noticia cu porta di entrada di parlamento a wordo kibra.
Autor: Ariën Rasmijn


text:
Prome Minister Evelyn Wever-Croes:
Poco poco lo bay habri establecimentonan pero tin cierto condicionnan
Lo controla e tiendanan prome cu nan habri, durante y despues cu nan cera
Pa tur establecimento cu ta bay habri for di awo en adelante, tin condicionnan cu ta aplicabel, segun prome minister Evelyn Wever-Croes.
Condicion di por ehempel e establecimento no por tin mas cu x cantidad di persona mes momento paden, incluyendo personal.
E mester cumpli cu 2 meter di distancia entre su clientenan den e tienda. Mester tin handsanitizer na porta y mester tin un plan con e ta atene cu e reglanan di higiena henter dia.
Mester tin mas hende cu ta encarga cu limpiesa, vooral ora cu hopi hende ta mishi y na man di porta, cosnan asina.
Nan lo wordo controla frecuentemente pa integrantenan di un ekipo multidisciplinario cu gobierno tin.
Prome cu por habri uno, e tienda of establecimento mester bay di acuerdo cu esaki. E mester presenta su plan cu e mes ta bay implementa y e mester por cumpli cu tur e rekisitonan aki.
Muy probablemente por anuncia si, pero mirando cu nan mester pasa un proceso di aprobacion, di preparacion, esaki no lo ta algo cu lo conta for di awe pa mañan.
E tiendanan lo wordo controla prome, durante y despues. Nan lo wordo cera si nan no cumpli cu e reglanan aki.
Esaki ta e unico forma cu por bay habri poco poco nos economia interno.


text:
ORANJESTAD, Aruba: Diasabra ultimo a tuma luga e wega entre Merca y Panama den Nissan Stadium na Nashville, na Tennessee. Specialmente pa e wega aki, CONCACAF a invita Ing. Richard Dijkhoff, Presidente di Arubaanse Voetbal Bond, pa fungi como e “Match Commissioner” hunto cu e “Referee”, “Assistant Referee 1”, “Assistant Referee 2” y e “Fourth Official”, cu tur tabata procedente di Mexico.
E wega aki a conta cu masha interes, cu un stadion yen cu casi 48 mil fanatico, mientras cu e dos canalnan di television Univision y Fox Sports transmitiendo e wega den forma bibo. E wega a termina empata na 1 pa Merca y Panama.
Ta bon pa conta cu e aña aki ta di 14 edicion CONCACAF Gold Cup di Norte, Centro America y di Caribe. Tambe e ta di 24 campeonato total di CONCACAF den e region. Un total di 12 ekipo ta participa durante e weganan cu ta tuma luga na 14 diferente stadion den Merca.
E weganan a cuminsa dia 7 di juli y e wega final lo ta dia 26 di juli proximo y cu Merca como pais anfitrion.
A funda Arubaanse Voetbal Bond (AVB) na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Despues di varios incidente na scol di entre otro violencia contra docente y protesta di docente contra esaki, a forma un comision pa yega entre otro na un codigo di comportacion nacional (Nationale Gedragscode Onderwijs Aruba) pa tur scol. Den esaki ta para con directiva di scol, docente, alumno y mayor mester comporta nan mes pa crea mas siguridad na scol.
Minister di Enseñansa ta informa awor ta introduciendo e codigo na tur e partidonan concerni. Den luna di october tur schoolbesturen, stichtingen, stakeholders a haya e documento di Nationale Gedragscode Ondwerijs Aruba, e ta informa. Den luna di december lo entrega e Nationale Gedragscode Onderwijs Aruba na cabesantenan, maestronan/docentenan, alumnonan/studiantenan, voogd/mayornan. Luna di januari e comision lo sinta hunto bek, mientras cu den luna di maart lo ahusta si acaso mester. Den luna di mei lo drecha e documento y parti’e di nobo, mientras cu na juni/juli tur scol lo ahusta nan schoolgids pa e aña escolar 2016-2017.
“Mi ta masha contento cu nos por yega na e desaroyo aki pa nos scolnan. Mi ta consciente e code di comportacion no lo elimina tur incidente na scol di biaha y lo tuma tempo pa filtra tur informacion, pero esaki ta e prome paso pa yega na un clima sano y safe pa tur esunnan cu ta forma parti di nos scolnan”, segun minister Michelle Hooyboer-Winklaar.


text:
token
- deskripshon: 1. Den sistemanan di seguridat: artefakto físiko òf virtual ku ta duna usadónan outorisá akseso na logánan sigur òf na sistemanan di kòmpiuter. E token por ta un artefakto físiko òf virtual.
2. Den ret di informashon virtual: un serie di “bit” ku ta sirkulá den un ret di token. Ora un di e sistemanan den e ret haña e token e por manda informashon pa e otro kòmpiuternan. Komo ku tin solamente un token, solamente un kòpiuter por manda informashon kada momentu spesífiko.
3. Den programashon: kada elemento partikular den un idioma di programashon. Tin sinku tipo di elemento: 1)konstante, 2)identifikadó, 3) operadó, 4) separadó i 5) palabranan reservá.
- inglès: token
informashon
-
aprobá
-
standarisá
-
views: 303
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
token
anterior/siguiente/buska
Vota
agregá pa: Ace Suares (mas o ménos 3 aña pasá)
pro: 1
kontra: 0
lingwístiko
-
tipo di palabra: sustantivo
-
kontabel
palabra mas resien
palabra mas mirá


text:
ORANJESTAD, Aruba - 15 di april 2020
Manera cu Departamento di Salud Publico y Gobierno a anuncia anteriormente. Aruba lo no ta un excepcion pa COVID-19. Rond mundo un averahe di 6% di esnan cu COVID-19 a fayece pa motibo di complicacion. Awe 15 di april lamentablemente nos tin pa informa cu Aruba ta conoce su prome morto. Ta trata di un sra di 79 aña cu tawata interna den hospital pa algun dia caba pa motibo di COVID-19. Apesar di tur esfuerso haci lamentablemente e persona no a recupera. Departamento di Salud Publico y Gobierno ta keda enfatisa cu test di COVID-19 ta gratis y tur persona cu tin sintoma respiratorio mester yama e number di telefon 280.0101 pa haci un test. Mas trempan diagnostica un persona, mas lihe por stop e virus di sigui plama. Pa test por yama tur dia entre 7 am cu 11 pm si tin sintoma di tosamento, dolor di garganta, problema pa hala rosea of perdida di smaak of holo.


text:
CTB a organisá di dos workshop di Social Media pa sektor privá – CTB Organizes Second Social Media Workshop for the Private Sector
CTB a organisá di dos workshop di Social Media pa sektor privá
WILLEMSTAD – 26 di yüni 2017 – Resientemente Ofisina di Turismo di Kòrsou (CTB) a organisá e di dos workshop di ‘Social Media and Content Marketing’ pa partnernan den sektor privá ku e meta pa alsa e nivel di konosementu di e posibilidatnan ku merkadeo online ta brinda. A para ketu entre otro na aspektonan ku por yuda e sektor pa saka lo máksimo for di plataformanan sosial manera entre otro Facebook i tambe kon pa stimulá uso di un produkto òf servisio hasiendo uso di diferente hèrmènt online. E aña aki e workshop a konta ku un total di 80 partisipante. E partisipantenan a inkluí entre otro representantenan di: hotèl, restorant, atrakshonnan turístiko, sektor públiko i otro entidatnan ku ta aktivo den e industria di turismo i riba medionan sosial. Minister di Ekonomia, Dr. Steven Martina a trese un palabra di bon bini na apertura di e workshop i a enfatisá; si kolektivamente nos por logra na implementá ideanan i teknologianan nobo, Kòrsou i kada negoshi lo progresá.
E workshop a keda duná pa dos fasilitado, sr. Mike Brown fundadó di Brainzooming Group i Alex Greenwood di AGPR. Brainzooming Group, ta un kompania ku ta enfoká riba yuda klientenan krea impakto stratégiko i resultadonan ekstraordinario. AGPR ta spesialisá den e aria di komunikashon i merkadeo. E workshop a keda repartí den 3 seshon. Sr. Brown ku tabat’ei aña pasá tambe a start e promé seshon dunando un bista di e puntonan mas importante ku a keda tratá aña pasá. Tambe a para ketu na kon pa atraé e grupo di enfoke ideal pa kada produkto spesífiko. Durante di e di dos seshon a elaborá riba kon pa usa Facebook pa merkadeo online di manera efektivo i efisiente. E último seshon a duna esnan presente strategianan ku por keda usá pa reforsá esfuersonan di merkadeo online.
CTB ta kontentu ku e partisipashon aktivo di esnan presente i ta spera ku kada partisipante lo hasi bon uso di e konosementu atkerí na benefisio no solamente di nan negoshi pero pa e industria di turismo den su totalidat.
=====================
CTB Organizes Second Social Media Workshop for the Private Sector
WILLEMSTAD – June 26, 2017 –The Curaçao Tourist Board (CTB) recently organized a second Social Media and Content Marketing workshop for its partners in the private sector, with the aim of raising awareness on the possibilities offered by online marketing. Attention was given, among other things, to ways of getting the most out of social-media platforms such as Facebook, and how to leverage a number of online tools to help stimulate the use of your products and services. This year’s workshop counted with 80 participants, including representatives of the hotel sector, restaurants, tourist attractions, the public sector and other tourism and social media actors. In his welcome address, the Minister of Economic Development, Dr. Steven Martina emphasized that if collectively we succeed in applying new ideas and technologies, Curaçao as a whole and each individual business will benefit.
The workshop was delivered by two facilitators, Mr. Mike Brown, founder of the Brainzooming Group, and Alex Greenwood of AGPR. The Brainzooming Group focuses on helping its clients to create strategic impact and achieve extraordinary results. AGPR specializes in the area of communication and marketing. The workshop consisted of three sessions. Mr. Brown, who was also present the year before, started the first session with an overview of the main items covered last year. Also covered was how to attract the ideal target group for each product. The second session elaborated on how to use Facebook effectively and efficiently for online marketing. The last session provided those in attendance with strategies they can use to recharge their online marketing efforts.
The CTB was extremely pleased to see the active participation of those present at the workshop and hopes that all in attendance will be able to make good use of the knowledge acquired, benefiting not only their own company but also the tourism industry as a whole.


text:
Siman pasa, e alumnonan di e Formacion Basico di Guardacosta (BOK) a conose e principionan basico di e atencion medico. Como guardacosta, por evita cu e personanan drenta den un situacion unda cu un hende resulta lesiona durante trabao. E personanan por subi un barco riba lama y mester di asistencia medico urgentemente. Duna e prome auxilio tan necesarios por converti su mes diripiente den e tarea di guardacosta y pesey e guardacostanan mester ta bon entrena. BOK ta ofrece e formacion aki den prome auxilio di Cruz Corra di Curacao.
Despues di un siman di entrenamento intensivo cu bandera y banderin, tur studiante a pasa y a pone un base pa nan futuro trabao como guardacosta. ¡Mashá pabien cu e obtencion di e certificado de prome auxilio!
Ademas, Guarda Costa a sigura cu e certificado aki ta ser renoba cada 2 aña, pa e empleadonan ricibi periodicamente formacion den prome auxilio na e puntonan di apoyo y por presta bon prome auxilio, si ta necesario.
Alumnonan di e Formacion Basico di Guardacosta (BOK) a conose e principionan basico di e atencion medico
Siman pasa, e alumnonan di e Formacion Basico di Guardacosta (BOK) a conose e principionan basico di e atencion medico. Como guardacosta, por evita cu e personanan drenta den un situacion unda cu un hende resulta lesiona durante trabao. E personanan por subi un barco riba lama y mester di asistencia medico urgentemente. Duna e prome auxilio tan necesarios por converti su mes diripiente den e tarea di guardacosta y pesey e guardacostanan mester ta bon entrena. BOK ta ofrece e formacion aki den prome auxilio di Cruz Corra di Curacao.


text:
Aunke ku ta trata di tene e kaso hopi sekreto notisia live 99 fm a bin kompronde di su fuente nan ku tin un investigashon basta pisa tumando lugar.E investigashon ta konsentra su mes rondo di e fiskal di fam B. I su kasa , tambe riba un di tres persona di fam G. Tur esaki ta relashona ku un insidente serio ku a tuma lugar dia 16 di mei ultimo na jibe city pa ta mas eksakto na hangout bar.
Despues di e insidente e kasa di e fiskal a entrega keho na polis pero e homber di fam G tambe a entrega keho kontra di e fiskal i su kasa.
Ta asina ku riba e fecha menshona kasa di e fiskal lo mester a start un diskushon entre e i e homber di fam G.
Aki nan hasta donjo di e bar mester a kai aden pa kos no sali for di man.
E donjo a pidi e kasa di fiskal pa bandona e sitio i por a nota ku e tabata basta bebe.
E otro homber a keda na e bar mientras e kasa di e fiskal supuestamente a bai for di eynan.
Despues di mas o menos 40 minut e homber kasa di e fiskal B. ta bolbe presenta na e hangout bar i ta start un diskushon entre e i e homber di fam G.
Na e momentu ey fiskal B. mes a yega na e sitio pa bin buska su kasa.
Diskushon a sigi entre kasa di fiskal B. I e homber di fam G.
Aki nan e donjo di e bar a kansa di e situashon i a saka tur dos pafo ja ku ta ora di sera tambe.
Bayendo pafo riba e parkeerplaats aki nan kos a bai for di man.
A start un bringamentu entre kasa di e fiskal i e homber.
Despues tabata tin mandamentu di piedra di ambos banda riba otro.
Anto kaminda kos ta bira serio mes ta investigando pa sa si di berdat e fiskal B. ku a bin pa buska su kasa lo a hasta manda su vehikulo riba e homber di fam G.
E investigashon ta andando i rijksrecherche ta enkarga ku e investigashon.
Lo mester a skucha tur 3 partido envolvi kaba.
E kaso ta asina serio ku e investigashon ta wordu dirigi dor di PG.
O.M. BES no ta atende ku e kaso mirando ku ta un fiskal di dje ta envolvi.
Loke ta hopi stranjo si ta ku tin un investigashon andando kontra di fiskal B i su kasa , kon por ta posibel ku fiskal B ta sigi traha normal i NO a ser pone riba non actief.
Notisia live 99 fm a drenta den kontakto ku e bosero di OM i ela bisa ku tin un investigashon andando pero e no por bai den detaye.
Nos a puntra e si a pone e fiskal riba non actief ja ku tin un investigashon kontra di e i su kasa ,aki nan e bosero a bisa nos ku e fiskal no ta riba non actief.
E todo kaso notisia live 99 fm lo sigi e investigashon di aserka.
FUENTE: AIMED AYUBI.
NOTISIA KU BO POR KONFIA.


text:
Barranquilla2018News
Ruman nan Groters a start
Jordy y Patrick a cuminsa cu nan competencia na Barranquilla
Despues cu diabierna Aruba a logra su prome medaya den e deporte di natacion. Awe a toca turno na e ruman nan Groters. E prome pa mira accion tabata Jordy Groters den 100m pecho, di cual el a termina na di 4to lugar cu un tempo di 1:04.27 y ta clasifica asina pa e B Finale. Algun rato despues Patrick Groters tabata cla pa drenta piscina den 200m combina, cu e ta termina cu un tempo di 2:05.08 y kedando na segundo lugar den esaki. Cu esey Patrick ta logra un spot den e Final.
Ambos atleta lo mira accion un biaha mas awenochi, na momento cu e round final inicia pa 7’or di anochi.


text:
ORANJESTAD — Ta parse cu henter departamento di Landslaboratorium ta bay cay victima na cortamento di gasto di Gobierno di Aruba. Trahadornan a haya notificacion cu den lunanan cu ta bin ta bay kita tur contractant.
Locual ta pasando na casi tur departamento. A pesar di esaki. minister Alex Schwengle di Salubridad Publico lo kier purba tene Landslaboratorium habri, mirando e funcion importante cu e tin den cadena di cuido.
Ariën Rasmijn den combersacion cu contractant Vivian Werleman
Payslip
Mescos cu na diferente departamento, contractantnan na Landslaboratorium no a haya niun tipo di notificacion di nan retira di antemano. “Nos a djis wak riba e payslip di nos salario cu tur cos a wordo paga “, asina contractant Vivian Werleman ta splica.
E ta conta cu e luna aki ya caba ta kita cinco trahado cu ta riba contract. Den lunanan cu ta bin ta bay kita dos cada biaha. E idea ta pa kita tur 25 trahado riba contract for di Landslaboratorium. “Esaki lo nifica cu lo no ta bay tin hende pa saca sanger mas y cu lo mester sera e luga aki”, segun Werleman.
Companianan priva
E unico opcion cu ta resta unabes cu sera Landslaboratorium, ta e dos companianan priva cu ta haci servicio di laboratorio na Aruba. E noticia obviamente a cay duro. “No ta bay tin nada mas, pero nos debenan si ta keda. Y tin di nos tabatin dies of ocho aña trahando.” Werleman mes tabata traha seis aña largo riba contract, y tambe lo mester bay. “Bo traha cu no mucho gana, pero bo no ta hacie pa bo mes. Bo ta hacie pa pashent. Nan ta esnan cu ta malo pafo. Pues bo ta sigui traha te na unda por.” Landslaboratorium ta atendo alrededor di 100 persona diariamente.
Autor: Ariën Rasmijn


text:
Hopi biaha hende ta mas interesá den ken ta tras di sierto mensahe ku e mensahe mes. Nos a opta pa laga e mensahe papia pa su mes promé i pa sali despues. For di prinsipio tabata e intenshon pa bini dilanti i duna kara. Esnan ku ta kontra di e mensahe ta purba distraí for di nos mensahe kla i raspá.
1) Informá nos pueblo dje bentahanan pa Kòrsou tin mas koperashon ku Hulanda
2) Un petishon di firma ku esnan na fabor di mas koperashon ku Hulanda por firma
3) Empoderá YDK atrabes di akshonnan konkretu
4) META FINAL: Yega na mesun derechonan ku habitantenan di Hulanda.
Fundashon Akshon Awor ta fundá konforme lei i ta inskribí na Kámara di Komèrsio. Nos ke akshon awor pa trese kambio den Kòrsou su struktura estatal ku no ta funshoná. Fundashon Akshon Awor ta boga pa bini mas kòntròl riba gobièrnu pa stòp di malgastá nos plaka. Nos ta kere den mas koperashon ku Hulanda.
Kòrsou tin e derecho di outo-determinashon. Ta nos por disidí riba nos futuro. Si nos disidí ku nos ke bira provinsia, Hulanda mester aseptá esaki. Nos ta boga pa riba término haña e mesun derechonan ku habitante na Hulanda. Nos ta dispuesto pa yuda hunga un papel pa logra esaki.
Outonomía ta nifiká ku bo ta kapas di karga bo mes i para riba bo pia. Den aña 2010, Hulanda a saneá nos debe di ANG. 4.000.000.000, bahando esaki te na ANG. 1.300.000.000. Apesar ku nos ta yama nos mes outónomo for di 2010, nos no a logra NI ÚN AÑA DEN PLÙS, esta, sin defisitnan anual di miones. Es mas, entre 2011 i 2018, Kòrsou su defisit averahe tabata mas ku ANG. 100.000.000 pa aña pa un total di mas ku ANG. 800.000.000!
No tin sifra di 2019 ainda, pero e tabata un aña ku a konosé defisitnan hopi grandi kompará ku e añan anterior basá riba entre otro krisis na refinería. I pa motibu di COVID, 2020 lo bira hopi mas pio atrobe hibando nos na un defisit total aktual di riba 3.000.000.000 mion i niun hende no sa kuantu mas COVID lo bai kosta. Ta probable en todo kaso ku nos lo sinti e efektonan di COVID-19 pa múltiple aña mas. Pues bon mirá nos ta outónomo pero na nòmber so.
Nos asina yamá outonomía no a funshoná. Pobresa a krese i tareanan básiko di gobièrnu manera kuido, edukashon i finansas públiko ta den peliger mientras no tin un plan pa nos sali for di e situashon prekario ku nos ta aden. Nos no ta pensa ku mester sigui pèrdè tempu pero bini ku kambio di direkshon pa yuda hende den ku nesesidat urgente i pa nos tur riba término por bai dilanti. Un kos ta sigur; si nos ke bai dilanti, nos mester invertí i subi nos produktividat. Nos ta konvensí ku Hulanda por yuda nos logra esaki.
Nò, esaki ta algu ku ta pará kompletamente lòs for di nos metanan.
Nò. Fundashon Akshon Awor ta konsistí di habitantenan prekupá di Kòrsou ku ke pa Kòrsou bai dilanti i ta boga pa nos habitantenan haña e mesun derechonan ku habitantenan na Hulanda mas pronto ku ta posibel. Esnan ku ta pretendé ku ta Hulanda ta tras di Fundashon Akshon Awor ta falta rèspèt na habitantenan di Kòrsou ku legítimamente ta di opinion ku mester bin un kambio den maneho di nos pais awor ignorando loke un kantidat grandi di hende ke. I nos ta biba den un pais liber kaminda kada ken tin derecho pa opiná lokual nan ke. Kòrsou ta un pais hulandes i Fundashon Akshon Awor no tin berguensa di esaki. Al kontrali, nos ta kontentu ku Kòrsou ta forma parti di Reino.
Nos por pero NO nos so. No ta nos abilidat ta nos estorbo mayó, pero e kantidat relativamente abou di 160.000 habitante . Rònt mundu nos no ta mira paisnan ku menos ku 500.000 habitante floresé. Sigur no esnan sin rekurso natural. Bo ta kere ku bo por nombra 3? Simplemente e gastunan pa ofresé un poblashon chikitu e rekursonan básiko (p.e. produkshon di koriente i awa, kuido i skol, mantenshon di karetera, polis i duane) ta muchu karu pa e totalidat di trahador lokal ku mester karga nan. Al kontrali, den e tempu insigur ku nos ta bibando aden, ta kumbiní nos buska stabilidat dor di forma parti di algu mas grandi ku nos, kual ta Hulanda i asta Union Europeo.
Nos ta biba den un otro tempu kaminda klaramente nos no por para riba nos mes. Krisis di Corona, kambio den temperature di mundu ku ta kousa disturbio di medio ambiente i disturbio nashonal. Kambio radikal i inkietut rònt mundu i serka di nos ta kousa mas insiguridat ku nunka. Nos mester bai den un direkshon ku ta kumbiní nos den presente i futuro, no den pasado.
No ta di kompará ku Kòrsou. Inglatera ta un pais grandi ku hopi rekurso. Realístikamente nos opshonnan ta limitá. Nos mester skohe loke ta kumbiní nos mirando nos tamaño. Nos tin hopi pobresa i mayoria hende no ta dispuesto di mira e pobresa aki sigui krese djis pa nos keda pretendé ku nos ta outónomo.
Nos ke biba riba nivel di Hulanda pero produsí riba nivel di Karibe. Pa tene kabes riba awa i sali for di buraku, nos mester ta dispuesto di hasi sakrifisio. Pa kompetí riba tereno internashonal nos mester traha riba nos disiplina, produktividat i servisio. Nos mester invertí den enseñansa riba tur nivel inkluso pa adulto. Pa logra, mas ku tur kos mester di fondo i hasi uzo di konosimentu na nos alkanse. Nos mester traha duru i kumpli ku palabrashon. I mester por tuma medida kontra di esnan ku ta abuzá di nan kondishonnan di trabou (p.e. mèldu malu sin ta malu, traha toko den toko). Òf ku simplemente no ta hasi nan trabou di un manera satisfaktorio i ku ta haña ku mester keda paga nan tòg. Tambe nos mester atendé finalmente kontra salarionan fuera di tur proporshon ku entidatnan di gobièrnu ta paga i ku nos isla no por karga. Admeas nos mester aktua duru kontra di korupshon ku ta espantoso i ku ta mata progreso.
Sklabitut tabata tempu ku un grupo no tabata liber. Danki Dios esaki ta den pasado. Esaki no kier men ku nos no a yega ainda kaminda nos mester ta. Pero, nos mester fiha nos bista riba futuro. Nos ta biba den un pais demokrátiko. Nos ta boga pa mas pronto posibel NO tin diferensia entre habitantenan na Hulanda i na Kòrsou. Nos punto di salida ta pa haña mas tantu posibel e mesun derecho (i debernan) ku habitantenan na Europa. Nos ta realisá ku esaki lo ta un proseso di negosashon duru di años i ku ta bai den fase, pero e meta final ta pa nos tin mes derechinan ku habitantenan di Europa.
Hopi hende tin famia i relashon ku hulandes na Kòrsou i na Hulanda. Hopi famia ta di rasa mas i mas mesklá. Kòrsou no ta di hende di ningun koló, ni kla ni skur. Nos no mester laga kolor di nos kueru determiná ken nos ta konfia, ku ken nos ta anda ni kon leu nos ta yega. I mas ku tur kos, nos NO ta katibu i nos NO mester sinti nos mes katibu hamas. Hopi hende ta enkadená nan mes ku sklabitut mental i esaki ta stroba nan di wak i bai dilanti. Ta importante pa konosé bo pasado, pero tene kuenta ku bo pasado no ta determiná bo futuro. Libra bo mes di sklabitut mental. Meskos ku tin yu di Kòrsou bon i malu, tin hulandes bon i malu. Es mas, nos mester saka mas benefisio di nos relashon ku Hulanda, un dje paisnan mas avansá i ku mas rekurso na mundu, i ta habrí pa siña di nan. Pa logra esaki nos mester siña kumpli tambe ku palabrashon. Nos ta negoshá pa nos i Hulanda pa Hulanda. Esei no kier men ku nan ta nos enemigu òf ku nan ke nos malu. Nos mester siña trata ‘zakelijk’ ku Hulanda sin bira emoshonal pensandp kada bes riba pasado.
Ta bèrdat ku Hulanda no semper a kumpli. Meskos di otro banda probablemente Hulanda tambe ta haña ku nos a nèk nan den pasado pasobra hopi biaha nos a bisa pero despues nos no a hasi. Nos tampoko no a kumpli semper. I hustamente p’esei nos ta boga pa yega na un relashon kaminda na final no tin diferensia entre nos derecho i debernan kompará ku esnan di habitantenan na Hulanda. Nos mester keda skèrpi. Hulanda ta negoshá duru i nan tin mas rekurso ku nos, kual ta hasi negosashon difisil semper. P’esei nos mester yega na akuerdonan mas ‘waterdicht’ posibel ku kual nan no por keda sin kumpli fasilmente. Di otro banda nos tambe mester kumpli i trata i siña mira Hulanda no komo un amigu ni enemigu pero komo un partner kaminda nos ta kumpli ku nan i nan ta kumpli ku nos.
Boneiru a bai dilanti mientras Kòrsou a bai atras. 3% di desempleo. Kresementu ekonómiko anual. Mihó kòntròl riba mandatarionan. Gran mayoria di poblashon ta satisfecho ku e kambio. E proseso ta leu for di kla i mester sigui desaroyá. Kada desaroyo ta bin ku su sakrifisionan, pero na final e struktura ta kumbiní nan.
E proseso na Boneiru ta andando. Tin kos ku no ta lokual nan mester ta i por mehorá. Partikularmente pobresa serka hende grandi kousá pa subida di preis despues di dolarisashon. Den sierto sentido Boneiru a krese muchu lihé i siendo un pais ku un poblashon hopi mas chikitu ku Kòrsou, relativamente hopi no-Boneriano ta forma parti awor di nan poblashon. Boneiru tin ku sigui lucha pa drecha loke ta robes. I Kòrsou mester siña di lokual a bai robes na Hulanda.
Like i share nos Facebook posts. Si bo ta kere ku bo por kontribuí di forma adishonal, bo por manda nos un mensahe privá riba nos Facebook. Nos ke ofresé workshop kòrtiku pa amplia nan kapasidat. Si bo ta dispuesto pa duna workshop pa kompartí bo konosementu ku otronan pa yuda nan bai dilanti, plis tuma kontakto ku nos.
Nos struktura estatal no ta funshonando. Pobresa, inseguridat i korupshon ta for di man i realmente nos no ta outónomo. P’esei awor mas ku nunka nos mester buska mas aserkamentu ku Hulanda pa kaba ku pobresa, yuda nos trese trankilidat, oportunidat, maneho finansiero, hustisia i mayor bienestar pa nos tur. Pasobra kada unu di nos ta meresé esei!


text:
Na Aruba, cantante y instrumentalista profesional ta gana placa cada biaha cu nan wordo paga pa toca live. Pero esaki no ta conta pa compositor, areglista y e 'record label' local. Ta na su luga pa percura pa e creadornan di musica wordo paga ora nan composicion wordo toca?
Un artista of musico por gana placa na varios forma. Antes, den edad medieval y renaissance, un forma di ganancia hopi conoci tabata e sistema di patrocinio. Si un musico tabata tin suerte, e lo por wordo contrata pa un rey of instancia religioso pa traha obranan di musica pa gloria di dios, of pa exalta e status di e patron en cuestion.
Den e epoca prome cu gramofon, un musico tabata biaha rond y toca / canta varios composicion pa asina gana placa of ricibi acceso na cuminda y un lugar pa drumi. For di momento cu nos a cuminsa graba y reproduci musica riba e.o. disco, e modelo di ganancia principal a bira benta di e reproduccion di musica. Esaki tabata e caso pa varios decada.
Algo otro ta benta di partitura original. Tecnicamente esei awe ainda ta tuma lugar. Por ehempel, un publicador ta reserva e derecho di reproduccion di e partitura y ta cobra cualkier instancia cu kier haci uso di esaki. Pero pa mayoria di musico e no ta un fluho di ingreso relevante.
Modelonan di ganancia den e industria musical moderno
E tecnologia di internet a cambia e industria musical un biaha mas, na un manera drastico. Si pa varios decada, un banda por a biba di e benta di cd y toca solamente algun biaha pa aña, awe e situacion aki a bolter. Como musico, bo musica, ta mas bien un instrumento promocional.
Den otro palabra; bo ta produci musica. Esaki danki na promocion ta yega na oido di hende. Si e cay na agrado, bo lo wordo invita pa toca, anto e ora bo lo por gana placa. Pero esaki no ta e unico modelo di ganancia cu ta existi.
Awendia, e fluho di ingreso mas importante ta relaciona cu toca en bibo. E artista of musico lo por gana un suma pa su toca, e por ricibi un porcentahe di e ganashi di bar y e por gana placa door di bende mercancia (t-shirt, cd, disco etc.) durante of despues di su presentacion.
Pero banda di e benta di merchandise y haci live performance, tin varios modelo di ganancia den e industria musical. Por ehempel, royalties.
Kico ta royalties?
Pa cuminsa, e composicion di un obra di musica, ta propiedad intelectual. Den e contexto aki, royalties ta e pago, cu un persona ta ricibi, ora cu su propiedad intelectual (p.e. musica cu el a compone), wordo usa den un contexto comercial. Por ehempel, toca musica na radio, ta yuda atrae y/of entretene un audiencia, cual ta necesario pa e radio su modelo di ganancia y p'esey ta un contexto comercial.
Diferente royalties pa diferente musico
Na prome luga, royalties ta existi pa e compositor di un cancion wordo paga pa su trabou. Importante pa compronde esaki, ta e concepto cu e balor di e trabou di compone un cancion (crea propiedad intelectual) no ta 'desaparece' ora cu e cancion wordo lansa, sea pa e compositor mes of pa medio di un otro artista of banda (Iicensing). Tin biaha e compositor ta aregla e cancion su mes, pero tambe ta comun cu e compositor ta responsabel pa e letranan mientras cu un otro persona ta responsabel pa e areglo.
Un persona cu ta toca den un banda no ta ricibi royalties. Tampoco e manager di e banda of artista en cuestion. Tin casonan den cual un manager ta haya royalties, door di registra su mes como artista colaborador, pero esaki siguramente no ta e intencion di royalties.
Ed Sheeran y Rihanna
Na nivel internacional, mas hende ta participa den e proceso creativo y ta tuma un parti di e bolo; e record label, producers, songwriters, arrangers, publishing company, etc.
Pa duna un ehempel popular, Ed Sheeran cu Rihanna ambos ta artista internacional cu un popularidad imenso. Si nos analisa nan di serca nos por haci e siguiente distincion:
Generalmente, Ed Sheeran ta un artista y compositor y Rihanna ta un artista. Den otro palabra, Ed Sheeran ta skirbi y presenta su mesun cancionnan y tambe e ta skirbi cancion pa otro artista. Entre otro, el a skirbi Love Yourself, canta pa Justin Bieber.
Rihanna, como performer, ta presenta cancionnan cu a wordo skirbi p'e. Su team ta ricibi varios cancion, nan ta compara y wak cua ta mas miho pa Rihanna, nan ta haci un seleccion y despues nan ta graba / produci e cancion bou nomber di Rihanna.
Rihanna y su producer den e proceso aki, por haci cambionan y asina ricibi derecho di royalties tambe. Por ehempel, Rihanna su exito 'Umbrella' originalmente a wordo componi pa Terius Youngdell Nash (nomber artistico: The-Dream) cu segun su mesun admision a gana 15 miyon dollar pa su parti den e composicion. Jay Z a rap riba e cancion, pues tambe ta cobra un porcentahe di e royalties como compositor, mescos cu e producer y demas persona cu a contribui na e texto, melodia y beat.
Dicon royalties ta importante
Mientras cu un cantante of guitarista den un banda, ta gana su placa pa medio di toca en bibo, un compositor y/of areglista ta gana su placa pa medio di royalties. Dicon? E creador, a crea un obra di arte, di cual henter pueblo of mundo por haci uso di dje, no simplemente awe, pero tambe den futuro y despues di su morto. Pues teniendo esey na cuenta, ta na su luga pa e creador tin derecho di ricibi compensacion pa uso di su creacion na un forma cu ta refleha e intemporalidad di su creacion. Lo tin compositornan cu no ta interesa den cobra royalties, pero esey no kiermen cu compositiornan no tin derecho riba esaki.
Musiconan por biba di royalties?
E pago di royalties, pa cada 'transmision valido' ta varia di por ehempel $0,0006 te cu $60 of mas, dependiendo di e medio di transmision. Por ehempel, radio ta paga mas cu streaming atraves di internet y television ta paga mas cu radio. E suma di e pago, banda di e medio di transmision, tambe tin di haber cu e area di cobertura. Por ehempel, na Hulanda, un 'stream' riba un radio cu cobertura nacional ta paga mas cu un 'stream' riba un radio regional of local.
Fuente: BumaStemra.nl, 2018
Den otro palabra, musica componi, ta keda funciona como musica y deleita audiencianan pa semper, y p'esey e compositor tin e derecho di haya un cachi cachi cada biaha cu su compsicion wordo usa den un contexto comercial. E placa ta poco, pero tur cachi cachi combina, procedente di Aruba y exterior, por forma un fuente di ingreso pa e compositor.
Ningun artista ta bira rico di YouTube
YouTube ta paga mas o menos $0.0006 pa cada view (of stream) riba un video. Aki mester tene na cuenta, cu un view riba YouTube ta ora un persona mira un video pa 30 seconde of mas. Si bo a subi un videoclip riba YouTube, anto e logra 100 miyon views, e video a genera mas o menos $60,000. Si e compositor tin por lo menos 1000 subscribers, y no ta afilia na un record label, e lo por tin derecho na e suma aki den su totalidad. Pero e royalties di YouTube ta bay na e doño di e 'master' recording. Pa artistanan afilia na record labels, hopi biaha ta e label ta e doño di e 'master'. Den e caso aki, e record label ta colecta e placa y ta responsabel pa reparti esaki e compositornan, e areglistanan, e beatmakers y e publicador y tambe cu e artistanan. E reparticion aki ta depende di e acuerdonan cu e label a haci cu e musiconan envolvi.
Si como artista bo a registra bo mes serca un colector di royalties, y bo ta doño di 100% di tur e royalties, e ora bo lo potencialmente tin derecho di colecta 60 dollar, pa cada 100,000 views riba bo video. E ingreso aki por wordo suplementa door di activa 'propaganda' di Google (Adsense) riba bo video. Esaki ta funciona como lo siguiente: YouTube ta cobra e advertiser $0.18 pa cada 30 seconde cu un persona wak di su propaganda, mientras cu un e creador di e video ta ricibi 68% di e suma cu wordo genera. Mayoria di persona no ta wak e propaganda, pero ta click despues di 5 seconde, pues e suma genera ta menos. Tambe, hopi persona ta usa 'Ad Blockers' y no ta wak propaganda 'at all' riba YouTube.
Pa ricibi royalties, un musico mester regla esaki door di registra su mes y su cancionnan na un organisacion cu ta colecta y distribui royalties. Por ehempel BUMA/STEMRA na Hulanda of ASCAP na Merca. Artistanan cu tin un contract cu un record label tin cu parti e bolo un poco mas. Pa cuminsa, e label ta tuma parti di e royalties pa su mes. Asina e record label, ta recupera e fondo cu el a inverti den promocion di un artista. Tambe, e record label por negocia pa adkiri mas derecho, por ehempel e derecho di publicador.
Esaki ta pasa hopi den e mundo di television. P'esey, hopi compositor no ta participa den programanan mane The Voice, X-Factor, Idols etc. E ta keda un balans entre potencialmente haci bo mes conoci na un audiencia grandi, versus entrega bo derechonan como compositor.
Por ehempel, algun aña atras na Hulanda, musico Arubiano Bryan van Putten a participa y sali como ganado den e programa pa compositor na canal RTL5, 'THE HIT'. Den e programa aki, 'songwriters' por a pitch nan cancion cerca artistanan conoci na Hulanda. E resultado den e caso aki, tabata cu e artista di soul, Sabrina Starke, a 'remix' e cancion y saca esaki bou di su nomber. Royalties pa e composicion a keda reparti entre Bryan van Putten (83.33%) y Sabrina Starke (16.67%) mientras cu e derecho pa exploitacion di e propiedad intelectual a keda pa 100% den man di e publicador cu den e caso aki ta e compania di television.
Royalties = Trato igual na Aruba y pafo di Aruba
Den e cuestion, si royalties ta algo bon of no, mester keda obhetivo. Musica ta informacion, y television / radio ta medio di transmision. Den otro palabra, informacion (musica, noticia etc.) no ta existi danki na radio. Ta radio ta existi danki na e informacion cu nan por comparti. Mas interesante e informacion cu un radio ta divulga, mas popular e radio por bira. Mescos musica por diferencia su mes cu genero y con 'catchy' e ta, un radio por diferencia su mes, pa medio di e forsa di su señal, e calidad y variedad di su programacion, e abilidad di su locutornan y e balor (basa riba scarcedad) di e informacion cu e ta comparti.
Den otro palabra, radio y musico mester di otro. Den e argumento aki, no por lubida cu royalties ta conta tanto pa artista local como internacional. Implementacion di royalties na Aruba, lo kiermen cu ora un emisora toca Drake na Aruba, Drake tin derecho di haya un 'cachi cachi' anto similarmente ora nan toca un artista Arubiano na Canada, e artista Arubiano tin derecho di haya un 'cachi cachi.'
Food for thought
Un compositor no necesariamente ta toca den un banda. Padu Lampe ta compositor y areglista di e wals Abo So. Cualkier banda por toca su composicion y cualkier radio por toca e grabacion di su composicion. Ta na su luga pa Padu Lampe haya un compensacion ora cu companianan ta utilisa su (y beneficia di su) talento?
E cancion di un compositor, ta su pertenencia. El a skirbi un composicion, y te cu dia e muri (y pa algun aña despues), e ta doño di su composicion. Cada biaha un entitad comercial, haci uso di su composicion (propiedad) den nan negoshi, nan ta probechando di e propiedad aki y como tal ta debe e compositor algo.
Esnan cu ta crea arte y musica, ta yuda mantene y avansa nos herencia cultural como ser humano. Como tal, e idea di royalties, ta basa riba e concepto cu nos mester reconoce e balor di creacionnan artistico.
BonPaSa.com // Bryan van Putten


text:
Cooperacion entre instancianan gubernamental ta importante pa Aruba por sali fuerte bek foi e crisis
Synergia ta facilita gobernacion
ORANJESTAD - Como gobernante ta hopi importante pa por tin contacto regular cu tur hefe di departamento pa asina por coordina e trabounan cu tin cu wordo haci na bienestar di Aruba. Tur luna Minister Maduro ta reuni cu e hefenan di departamento di e ministerionan di finansa y economia pa asina por mantene e synergia necesario pa facilita gobernacion di nos Pais. E luna aki a toca temanan manera con COVID19 ta afecta e departmento su funcion, e situacion cu Hulanda y presupuesto 2021.
Minister Xiomara Maduro ta reuni tambe regularmente cu Presidente di Banco Central pa asina combersa riba e trabounan cu ta wordo haci pa Gobierno y Banco Central pa sigura e stabilidad y integridad di Aruba su sistema financiero y economico.
Na nos Pais awor mas cu nunca instancianan mester comunica, traha y coopera cu otro pa asina Aruba por bay sali fuerte atrobe fo'i e situacion di crisis cu nos ta aden. Aruba semper a conta cu un forza di coherencia y awor ta ora pa nos mustra cu nos trabou conhunto cu nos tin e boluntad y forza pa sigui yuda nos Pais progresa.


text:
Oranjestad-Diamars tabata un dia grandi pa transporte aereo y turismo di Aruba. Minister Otmar oduber a firma den nomber di Gobierno di Aruba un acuerdo bilateral cu Brasil riba tereno di transporte publico. E acto di firmamento a wordo realiza na oficina di Ministerio di Transporte na Brasilia, Brasil, entre Minister di Aviacion Civil di Brasil Wellington Morreira Franco y Minister di Turismo, Transporte, Sector Primario y Cultura di Aruba Otmar Oduber.
E acuerdo firma ta reemplaza un MoU tabatin entre e dos paisnan. E acuerdo ta uno asina yama “open skies” agreement unda no tin restriccion di capacidad ni frecuencia pa bula entre e dos paisnan. Esaki lo habri posibilidadnan pa mas aerolineanan di Brasil bula pa Aruba y tambe pa nos aerolineanan local por bula pa Brasil, aumentando asina trafico aereo entre e dos paisnan y aumentando e airlift for di Brasil na beneficio di nos turismo.
Manera ta conoci, e turista di Brasil ta uno hopi importante pa nos isla dor cu e tin un capacidad di compra halto y ta uno cu ta cumpra hopi riba nos isla. E acuerdo nobo aki lo bira un instrumento esencial pa fomenta crecemento di trafico aereo entre Aruba y Brasil, uniendo e pueblonan di Aruba y Brasil y fortaleciendo e lazonan entre e paisnan mas ainda.
Ehecucion di e acuerdo bilateral nobo aki ta parti di e maneho di Minister Otmar Oduber pa amplia y moderniza e infrastructura di acuerdonan di transporte aereo cu Aruba ta conta cune, brindando asina aki oportunidad pa nos turismo y nos aerolineanan por crece mas ainda. Intencion ta cu e aña aki caba aerolineanan di Aruba lo cuminsa bula pa Brasil.
Minister Oduber kier a gradici na staff di Departamento di Aviacion Civil, Departamento di Relacionnan Exterior, tur esnan envolvi na su ministerio, Ministerio di Asuntonan Exterior di Reino y tambe Embahada di Reino Hulandes na Brasil pa e trabou preparatorio excelente haci pa por realiza e acuerdo bilateral importante aki.


text:
Un di e aspectonan di desaroyo sostenible cu ta hayando atencion cu cambio di gobierno ta ‘food security’ (seguridad alimentario). Un di e 17 metanan di Nacionnan Uni pa logra desaroyo sostenible pa aña 2030, cu den caso di Aruba ta mustra hopi importante, aunke e no ta un tema simple, ya cu nos pais ta den un posicion bastante singular compara cu mayoria di otro teritorio, den nos region tambe. Na promer lugar nos tin e situacion cu nos recursonan pa agricultura ta hopi limita, tanto pa factornan di clima, pero tambe pa disponilidad di tereno apto pa agricultura. E ultimo aki den dos sentido: nos no tin hopi tereno disponible mas, y tereno fertil mucho menos. Esaki no ta implica cu no por haci nada, pasobra por supera e falta di espacio cu metodo di cultivo riba tereno limita, entre otro a traves di cultivo ‘vertical’ cu cierto tipo di cultivo.
Di otro banda, mester ta asina realista si pa reconoce cu simplemente no tin suficiente area disponible pa produccion di grano basico, cu na e nivel di poblacion cu nos tin ya ta requeri un superficie hopi mas grandi cu loke nos tin en total como isla. Esey ta haci cu produccion di grano manera maishi ta keda reduci na un nivel di mero folklore y nunca lo yega na mas. Mesun argumento ta conta tambe pa produccion di por ehemplo pinda. Na esnan cu talvez no ta di acuerdo cu e ponencia aki, nos kier duna lo siguiente den consideracion: mas o menos un siglo pasa, cu un poblacion di apenas diez mil habitante, Aruba no tabata por a produci suficiente cuminda pa mantene su poblacion. Awendia gran parti di e terenonan fertil, cu e tempo aya tabata percura pa gran parti di produccion, ta cubri cu cas y caretera… Na e momento aki, cu un poblacion di mas di 100.000, y un produccion insignificante, e posibilidad pa agricultura yega na quizas un porciento di e consumo anual di grano basico ta practicamente imposible. Si esaki ta e realidad, kico ta loke mester sucede anto? No haci nada mes? Nos no ta pretende esey, tur loke ta viable riba e tereno aki mester haci, pero cu e realismo cu nos no ta yega nunca na un grado significante di sustitucion di importacion di cuminda. Loke si ta posible, riba un superficie reduci, yega na produccion di un bon seleccion di fruta y berdura, cu ta make sense den sentido economico y alimenticio. Esaki no lo sucede a base di e simple deseo di logra, pero ta requeri hopi planificacion y coordinacion, pa yega na bon continuidad den produccion. Si e produccion local no ta organiza di tal manera cu tin continuidad, anto di mes e mercado local, sigur esun relaciona cu turismo, lo keda fuera di alcance, pasobra e sector ey ta exigi continuidad di suministro, y cu nan razon no ta bay perde nan lineanan di abastecimento di exterior pa un suministro local insigur.
Lamentablemente nos no a mira tanto ainda di un maneho gubernamental pa soluciona e obstaculonan cu e sector aki ta encontra. Soluciona problema no ta significa parti tereno na hende den forma di huur, sin cu realmente tin un estudio su tras pakico e ta y si e cultivo planea tin prioridad y di berdad mester un tereno di varios hectare, mientras cu gran parti di e tereno, den cierto casonan, nunca lo ser usa pa agricultura. Tambe lo mester considera emision di tereno den otro forma, manera contrato di huur pa mas cu 5 aña, pa facilita obtencion di prestamo comercial pa cultivo. Nos por observa cu e departamentonan gubernamental cu mester carga e tipo di proceso aki no ta sikiera remotamente equipa pa cumpli cu e tarea aki, di planifica, coordina y duna conseho tecnico pa introduccion di cultivo cu di berdad ta un aporte na un programa nacional di mehoracion di disponibilidad di fruta y berdura clave.
Nos no a menciona ainda e sector di cria di animal, cu riba su mes ta un interogante grandi. Na promer lugar pa mayoria di e posibilidadnan ta necesario pa importa tur cos, hasta e cuminda, loke ta haci produccion di carni practicamente no competitivo. Otro caso ta produccion di webo di galiña, cu lo por competi si tin un plan di aumenta impuesto riba importacion di webo pa duna proteccion na e sector aki. Nos a yega di cana e caminda aki caba den pasado… Pa henter e sector ta conta cu molester di vecindario cu mal holor ta limita e lugarnan unda por establece e tipo di empresa aki. Algun tempo pasa nos tabatin e caso di e chicken farm cerca di vivienda den distrito di Sabaneta, un bon ehemplo con no mester haci e cosnan aki.
Bolbiendo na e tema general di seguridad alimentario, si e conclusion ta cu nos posibilidadnan pa produccion local, en comparacion cu nos poblacion, ta keda hopi aleha di loke nos mester, anto e enfasis di seguridad alimentario ta cambia. Pa un gran parti esaki lo (keda) encera cu mester pone mas enfasis riba continuidad den disponibilidad di alimento, y riba almacenamento sigur di producto, a traves di garantiza di e lineanan di suministro di exterior, inclusive un plan di deposito sigur pa calamidad. E realismo necesario no lo gana popularidad pa ningun mandatario.


text:
Geplaatst op 28 June 2021 dor di Ministerio Finansa
WILLEMSTAD – Riba djaluna 28 di yüni 2021, Gobièrnu di Kòrsou a entregá un karta na Parlamento kaminda ta duna státùs di e negosashonnan ku Hulanda pa loke ta trata sosten di likides. Alabes ta informá Parlamento di akshonnan ku den e próksimo dianan mester bai tuma lugá, di forma ku Kòrsou por risibí e di 6 transh di sosten di likides pa e terser kuartal di 2021. Esaki tur ta basá riba desishonnan ku a keda tumá durante di e reunion di Konseho di Minister di Reino riba 18 di yüni último.
Pa motibu di e di dos lockdown ku a tuma lugá na luna di mart /april 2021 i kambio resien di gobièrnu, a surgi un retraso den e diferente trabounan pa kumpli ku tur kondishonnan mará na e di 2 i di 3 transh. Mirando ku kumplimentu di tur kondishon ta imperativo pa por sigui risibí sosten finansiero, esaki a trese kuné ku – durante di e último reunion di dia 18 di yüni – Konseho di Minister di Reino a tuma e desishon pa bai di akuerdo ku pone e siguiente transh di Naf. 168 mion disponibel, sinembargo ku kondishonnan nobo. Básikamente esaki ta enserá ku ta splet e transh den dos pago parsial di respektivamente Naf. 75.5 mion i Naf. 92.5 mion, kada un mará na nan propio kondishonnan.
Pa loke ta e promé pago di NAf. 75.5 mion, un di e kondishonnan prinsipal ta pa promé ku 1 di yüli próksimo, Parlamento di Kòrsou i Gobièrnu di Kòrsou konhuntamente reaprobá e akuerdo mutuo pa kolaborashon entre Kòrsou i Hulanda ku a drenta na vigor riba 30 di òktober 2020. Banda di esaki a pone komo otro kondishon pa huntu ku e mésun ‘deadline’ ariba menshoná, Kòrsou – o sea Parlamento i Gobièrnu – bini ku e dos leinan (landsverordeningen) nesesario pa introdusí e redukshon di 25% riba e pakete total di kondishonnan laboral di tantu Parlamentario- komo Ministernan. Adishonalmente ta pidi pa sigui kumpli ku kondishonnan eksistente manera koperashon kompleto i transparensia den raportahe di e situashon finansiero di pais i maneho di sèn ku a risibí a traves di e sosten di likides (por ehèmpel e supsidio di NOW).
Sifranan aktual i pronóstikanan di e forma ku Gobièrnu lo bai repartí e fondonan ku ta bini liber ku futuro transhnan, ta indiká ku e situashon finansiero di Kòrsou por lo pronto lo keda un situashon delikado kaminda e nesesidat pa risibí sosten finansiero ta mas ku esensial. Hustamente pa e motibu akí Gobièrnu di Kòrsou ta pidi Parlamento pa e koperashon nesesario den yuda kumpli ku e kondishonnan nobo, asina ku Gobièrnu por sigui enfoká riba e pasonan ku mester tuma lugá pa fortifiká e finansa públiko di pais i mehorá e situashon sosial-ekonómiko di pueblo.
Gobièrnu di Kòrsou ta konta riba sosten di Parlamento di Kòrsou i ta keda ku un mira positivo pa loke ta e negosashonnan ku Hulanda den e periodo benidero.


text:
ORANJESTAD – Diasabra 22 di maart ta Dia Mundial di Awa. Tema di e dia proclama pa Nacionnan Uni e aña aki ta: Awa y Energia. Esaki ta un tema central den esfuersonan mundial pa logra un futuro sostenibel. Aruba conoce un desaroyo rapido, caminda sostenibilidad ta hunga un rol importante. Consumidornan, companianan, tur tin un interes den nos awa. Conduci pa eficiencia y sostenibilidad, tin esnan cu ta explora oportunidadnan di recicla awa. Esnan cu ta conduci pa salubridad, ta enfoca mas tanto riba e calidad di awa di bebe. Den cuadro di Dia Mundial di Awa 2014, compania di awa y energia, WEB Aruba ta elabora riba e tema importante aki.
Calidad di Awa
Ultimamente calidad di awa potabel di Aruba ta hopi den discusion. Cu un trayectoria di casi 82 aña, WEB semper a pone exigencia halto na calidad di su awa. Structuralmente WEB su propio laboratorio cu por cierto ta ISO certifica, pero tambe Landslaboratorium, ta test e awa produci na WEB na 26 punto strategico riba nos isla. Ademas anualmente ta laga e laboratorio internacional y independiente ‘National Testing Laboratories Ltd.’ test e proceso di produccion di awa y e sistema di distribucion di WEB. Tambe ta laga World Health Organization (WHO) periodicamente haci investigacion pa comproba cu awa desalina pa WEB, ta cuadra cu standardnan internacional di awa stipula pa WHO. E rapport di WHO di juni 2013 ta confirma cu e awa di WEB ta, mas cu, cumpli cu e standardnan internacional.
Pa lo cual ta e sostenibilidad di awa y e eficiencia den su produccion, e ultimo 8 añanan, WEB a enfoca riba reduccion di uzo di combustibel pa su produccion di awa. Na mes momento, WEB a hunga un rol importante pa conscientisa comunidad di e importancia di uzo responsabel di un di e fuentenan di bida mas importante. Actualmente ta trahando riba proyectonan pa investiga reciclahe di awa na un manera responsabel, entre otro via e proyecto di Smart Community.
Ley di Awa
Nos pais ta desaroya rapidamente y segun tempo, sostenibilidad ta crece hunga un rol mas y mas importante. Parti di e desaroyo aki ta cu mester por garantisa e calidad di nos awa y evita cualkier impacto negativo riba salud di hende. Den su maneho pa yega na un produccion di awa y energia mas limpi, mas berde y liber di combustibel tradicional pa aña 2020, WEB for di aña pasa a pone contacto cu diferente instancia gubernamental pa logra institui un ley di awa. WEB ta informa cu actualmente e ta trahando riba un proposicion di ley pa pronto ofrece esaki na gobierno. Di otro banda WEB ta mira e importancia di educa su futuro generacion riba tereno di un produccion sostenibel di awa y energia. Den e cuadro aki e aña aki WEB tin como un di su metanan strategico pa aporta na educacion di hobennan riba tereno di tecnologia di produccion sostenibel.
Pabien!
Den cuadro di Dia Mundial di Awa 2014, gerencia di WEB Aruba kier haci uzo di e oportunidad pa gradici pueblo di Aruba pa e sosten y confiansa di semper. Tambe gerencia di WEB ta gradici tur su empleadonan pa e motivacion y esfuerso continuo pa ofrece nos comunidad awa di mihor calidad na mundo.


text:
AGO Montaña ta proba ku nos studiantenan ta logra nan ophetivonan sea ta UTS , SBO Boka di Trabou
Willemstad, 6 yüli 207
Tin un persepshon inkorekto di AG, ku ta para pa Arbeids Gericht Onderwijs, esta Enseñansa dirihí riba Merkado Laboral., ta un opshon suak ku mayoria di mayornan no k’e pa nan yunan. Pero laga nos para ketu wak si esaki ta berdat. Si ta’asina ku AGO ta un dje areanan den nos enseñansa ku ta meresé i ta grita pa mas klaridat i standarisashon di e posibilidatnan den nos enseñansa .
Mientras tantu AGOnan riba Kòrsou ta konta ku direktornan kreativo ku ta froma nan timnan di maestronan speshal i kendenan ku hopi amor, pasenchi, interés i dedikashon ta yuda alumnonan ku ta parse di kai afó for di nos sistema pa siña un fishi i vensé kualkier opstakulo personal ku ta parse di stroba nan alkansá nan potenshal den nos komunidat.
Ku resultado positivo tur aña. Awe nos ta para ketu na e aktividat bunita di entrega di diploma i sertifikado den un ambiente nèchi kaminda maestro, alumno i nan mayornan a selebrá e logronan importante aki di nan ser kerí na AGO montaña. No balotá AGO ya ku a keda probá ku e ta hibabo kon leu ku bo potenshal ta i ta ku sumo orguyo ku direktor di AGO Montaña sra. Lucille Hernandez a presentá un par di nan alumnonan ku lo sigui studia i varios a haña trabou na entre otro Building Depot, Kooijman NV, Kas di Kuido Integral i dos komo partimer na UTS. Loke ta un logro ahinda mas remarkabel ta e stuidante Shariandra Domitilia ku ta un di e alumnonan di AGO Montaña ku lo drenta aña eskolar próksimo SBO i Sharmalon Ostiana lo sigui avansá su karera na FEFFIK.
Presente na e okashon aki tabata tambe minister di Enseñasna Sra. Marilyn i Sekretario General di Enseñansa sra. Sahaira Braun-Bisnet iden kompania di mas koleganan maestro di otro AGO nan na Kòrsou.
Un momentu speshal pa selebrá!.


text:
(AP) – Oficialnan di salud Mericano a autorisa riba diamars e prome sigaria electronico na Merca, bisando cu e productonan pa “vaping” di R.J Reynolds por beneficia hendenan adulto cu ta huma.
E Food and Drug Administration (FDA) a bisa cu datonan entrega pa e compania a mustra cu su sigaria electronico Vuse a yuda hendenan cu ta huma, sea stop di haci esaki of reduci nan uso di un manera significante, cual actualmente ta e causa prevenibel mas mira di morto na Merca.
E decision ayera, cual ta prome di su tipo, ta parti di un esfuerso di Food and Drug Administration pa trece critica cientifico na e industria di vaping, cu tin balor di biyones di dollar, despues di añanan largo di retraso.
Na september, e agencia a bisa cu nan a rechasa aplicacion di mas di un miyon sigaria electronico y productonan relaciona, mayormente pa motibo di e atraccion potencial cu esakinan por tin cerca hobennan menor di edad. Reguladornan a retrasa e decision riba mayoria di e companianan cu ya ta bende e productonan aki, incluyendo e lider den e mercado, Juul.
E decision di Food and Drug Administration ta aplica solamente na Vuse su Refillable Solo Power y su sabor di tabaco, cual ta contene nicotina. E Food and Drug Administration a bisa cu nan a rechasa 10 otro peticion di e compania pa otro productonan cu diferente sabor, pero no a revela mas detaye tocante esaki. E agencia te ainda ta revisando e compania su peticion pa bende un formula di nicotina cu sabor di menthol.
“Awe su autorisacionnan ta un paso hopi importante na caminda pa sigura cu tur producto di tabaco pasa door di un evaluacion cientifico robusto di Food and Drug Adminstration prome cu nan drenta mercado,” Mitch Zeller, director di Food and Drug Administration su centro di tabaco, a bisa den un declaracion. “E trahadonan su datonan ta demostra cu su productonan di tabaco por beneficia e adultonan cu ta adicto na humamento, cu cambia e sigaria pa e productonan aki, sea completamente of cu un reduccion grandi den consumo di sigaria.”
Sigaria electronico a aparece prome na Merca mas di un decada atras, cu e promesa di provee personanan cu ta huma cu un alternativa menos dañino na e humamento di tabaco tradicional den sigaria. E dispositivonan ta keinta un solucion di nicotina y converti esaki den un vapor cu ta inhala.
Pero tin poco estudio extenso y profundo tocante e efectividad di e sigaria electronico y su habilidad pa yuda un persona cu ta huma stop di haci esaki completamente. Y esfuersonan di e Food and Drug Administration pa cuminsa revisa e productonan aki, y loke nan ta bisa di haci cada biaha, a topa cu retraso causa pa e industria y interes politico di e competencia.
Den añanan reciente, e mercado di vaping a crece te inclui centenares di compania cu ta bende un variedad di producto y solucion di nicotina den varios sabor y concentracion. Pero e mayoria di e mercado ta controla pa un par di compania incluyendo Juul Labs, cual ta parcialmente di Altria, y Vuse.
Pa por keda riba e mercado, e compania mester por demostra cu datonan y resultado di testnan cu nan producto ta beneficia e salud publico. Den practica, esaki kiermen demostra cu adultonan cu ta huma tin hopi probabilidad di stop di haci esaki of reduci e frecuencia di nan humamento danki na e producto, pero tambe cu tin tiki probabilidad cu e hobennan lo bira adicto na esaki.